Vulin: Nećemo dozvoliti da Vojvodina postane republika\nNOVI SAD - Predsednik Pokreta socijalista Aleksandar Vulin izjavio je danas da Republička Vlada na čijem čelu je Aleksandar Vučić i u kojoj je on ministar, nikada neće dozvoliti da Vojvodina postane republika, niti će dozvoliti formiranje vojvođanske akdemije nauka, "ni stvaranje nepostojeće vojvođanske nacije".\nVulin je na 3. izbornoj konferenciji Pokrajinske organizacije Pokreta socijalista u AP Vojvodini, koja je održana u Master centru Novosadskog sajma, rekao da je Pokret socijalista izabrao da menja Srbiju zajedno sa Aleksandrom Vučićem i Srpskom naprednom strankom, odnosno, kako je kazao, sa dobrim i čestitim ljudima.\n"Ovo je pokret koji će od Srbije napraviti bolje mesto za život na svakom centimetru njene teritorije. Ne može cela Srbija da bude u pokretu, a samo da Vojvodina stoji i zbog toga ćemo promeniti one koji su 16 godina na vlasti, a koji za tih 16 godina nisu uradili ništa, ošim što su od Vojvodine koja je trebalo da bude lokomotiva razvoja cele Srbije napravili to da u njoj živi najveći broj korisnika socijalne novčane pomoći u zemlji. Da je neko pre 20 ili 30 godina rekao da će u Vojvodini živeti najveći broj korisnika socijalne novčane pomoći niko mu ne bi verovao. To je sramota", rekao je Vulin.\nOn je, obraćajući se prisutnima, kazao da predstavnici aktuelne vlasti u Vojvodini sada "kritikuju sami sebe" i govore da neće biti onakvi kakvi su bili prethodnih 16 godina i da traže još 16 godina da budu na vlasti i da, kako je rekao, pokažu da nisu isti kao što su bili u prethodnih 16 godina.\n"Za 16 godina dete se rodi, raste i odraste, postane čovek, a oni za 16 godina nisu ništa uradili u Vojvodini", rekao je Vulin, istakavši da Pokret socijalista i Vlada Srbije na čelu sa Aleksandrom Vučićem "neće pojesti budućnost svoje dece".\nVulin je rekao da Pokret socijalista nije ona levica koja se zalaže za istopolne brakove i koja hoće da se odrekne istorije svoje zemlje, već da je to levica koja veliča porodicu i koja voli svoju zemlju i poštuje svoju istoriju.\n"Mi smo levica koja voli svakog čoveka, koja daje pravo na nadu, a izbori su za nas prilika za dogovor sa narodom i prilika da nam se kaže šta radimo dobro, a šta ne" istakao je Vulin.\nPo njegovim rečima, Srbija je sa Vladom koju predvodi Aleksandar Vučić "otela pravo da sama odlučuje o sebi i nikada više niko o Srbiji neće odlučivati izuzev nje same".\nPomenutoj konferenciji Pokrajinskog odbora Pokreta socijalista kao gosti prisustvovale su i delegacije Srpske napredne stranke (SNS), Socijaldemokratske partije Srbije (SDPS), delegacija udruženja Srba iz regiona, udruženja ratnika i predstavnici sindikata.\nDelegaciju SNS predvodio je potpredsednik Izvršnog odbora te stranke Damir Zobenica, koji je rekao da je Pokret socijalista jedini koalicioni partner koji je od početka bio sa SNS-om "bez da sedi na dve stolice".\n"Saradnja SNS i Pokreta socijalista je dokaz da je i u politici moguće iskreno prijateljstvo i verujem da će ono trajati dugo", rekao je Zobenica.\nOn je kazao da će SNS i Pokret socijalista kao i Socijaldemokratska partija Srbije na predstojeće izbore izaći zajedno.\n"Na izborima nama nije potrebna obična pobeda, treba nam pobeda sa više od 50 odsto mandata, jer samo tako možemo maksimalno sprovesti sve ono što smo planirali", kazao je Zobenica i dodao da je koalicija sa Pokretom socijalista korisna za SNS, o čemu, kako je rekao, svedoči i današnja konferencija na kojoj je prisustvovalo toliki broj ljudi koliki bi teško skupile i na papiru mnogo veće stranke.\nZobenica je, obraćajući se prisutnima, u dva navrata kao datum izbora pomenuo 24. april, a na pitanje novinara da li je to definitivno datum izbora, Zobenica je rekao da nije, ali da sve ukazuje da će izbori biti održani 24. aprila.\nPredsednik Pokrajinskog odbora SDPS-a Nenad Ivanišević rekao je da na izborima očekuje ubedljivu pobedu liste na kojoj se nalaze SNS, Pokret socijalista i SDPS.\n"Kako u celoj Srbiji, tako i na pokrajinskim izborima u Vojvdini, kao i na lokalnim izborima, očekujem ubedljivu pobedu, a pre svega da u Vojvodini promenimo vlast koja je već 16 godina na sceni, a koja ništa nije uradila", rekao je Ivanišević.\nZa predsednika Pokrajinskog odbora Pokreta socijalista na današnjoj izbornoj konferenciji izabran je dosadašnji predsednik tog odbora Bojan Torbica.\n"Danas smo se okupili brojniji nego ikad sa željom da oslobodimo Vojvodinu od režima Bojana Pajtića koji će morati da odgovara za sve što je radio, a odgovaraće vrlo brzo, odmah nakon pokrajinskih izbora", rekao je Torbica, zahvalivši na izboru.\nOn je članovima Pokreta socijalista poručio da tokom izborne kampanje razgovaraju sa komšijama i prijateljima i da im kažu da glasaju samo za one za koje znaju da su dobri, pošteni i čestiti ljudi.\nOsim predsednika, danas je izabran i Pokrajinski odbor Pokreta socijalista za Vojvodinu koji ima 71 člana, a na konferenciji je usvojena i izborna platforma te stranke za Vojvodinu.\n« OD ČEGA JE UMRO MALIŠAN U VRTIĆU: Stigli rezultati obdukcije Nikolić: Ako Kosovo bude uslov za EU, ne moraju da nas prime »


Društvo Autor:Milena Ilić Mirković15. sep. 202117:44\nNajnoviji Godišnji izveštaj o stanju kvaliteta vazduha u Srbiji pokazuje da Smederevo, Valjevo i Bor spadaju u najzagađenije gradove u Srbiji, što je posledica sagorevanja lignita u velikom broju privatnih ložišta ali i teške industrije.\nSmederevce truje Železera\nNajviše dana sa prekoračenjem PM10 čestica u toku prošle godine, čak 148, zabeleženo je na mernoj stanici Smederevo – Radinac, koja je najbliža smederevskoj Železari i čija očitavanja su se sada po prvi put našla u Godišnjem izveštaju. Osim toga, na ovoj stanici merenja nisu vršena oko dva i po meseca, što znači da je prava slika još sumornija.\nNa drugom mernom mestu u Smederevu, na stanici “Carina” situacija nije značajno bolja, te je zabeleženo 120 dana sa prekomerno zagađenim vazduhom.\nIz udruženja građana “Pokret Tvrđava Smederevo” poručuju da je zagađenje vazduha direktna posledica emitovanja prašine iz Železare Smederevo.\n“Nije slučajno da merno mesto Radinac bude najzagađenije u Srbiji, jer su meštani Radinca, okolnih sela, ali i celog Smedereva, svakodnevno izloženi crnoj i crvenoj prašini koja prekriva sve, od kuća preko useva”, objašnjava Nikola Kolja Krstić za Nova.rs.\nDodaje da dodatni problem u Smederevu predstavlja visokopećna otpadna šljaka, koja se neadekvatno skladišti blizu korita Dunava, u brdo je do sada dosegnulo 600 puta 350 metara površine.\n“Najnovija saznanja nam govore da je firma koja je dobila posao asfaltiranja smederevskih puteva, otkupila 1.5 miliona tona te šljake, kojima planira da nasipa puteve. Budući da smo opravdano sumnjali da ta šljaka u sebi ima sastojke štetne po zdravlje, koji trajno mogu kontaminirati zemljište i podzemne vode, ‘Pokret Tvrđava’ je pokrenuo kampanju i skupio potrebna sredstva kako bi akreditovana laboratorija izvršila potrebne analize. Rezultate čekamo”, objašnjava Kristić.\nDodaje je da je udruženje takođe dobiolo zvanične podatke Doma zdravlja Smederevo, koji pokazuju da Radinac ima ubedljivo najvišu stopu obolelih od malignih bolesti od svih 27 sela.\nU Valjevu Krušik i lignit iz Kolubare\nU Valjevu je u toku prošle godine zabeleženo čak 147 dana sa prekoračenjem granične vrednosti za PM10 čestice, što je samo dan manje nego u Smederevu. Maksimalna koncentracija ovih čestica, opasnih po zdravlje, u Valjevu je bila šestostruko veća od granične.\nKad su u pitanju još sitnije suspendovane čestice PM2.5 i po tom pitanju je situacija u Valjevu bila izuzetno loša – njihova prosečna godišnja vrednost bila je najveća u Srbiji i iznosila 45 miligrama po metru kubnom, što je gotovo dvostruko više od maksimalne dozvoljene vrednosti koja iznosi od 25 miligrama po metru kubnom.\nU izveštaju je prikazano i da su najveći deo suspendovanih čestica emitovale toplane i individualna ložišta (čak 67 odsto PM2.5 i čak 51 odsto PM10 čestica), slede poljoprivreda sa stočarstvom, industrija, drumski saobraćaj i proizvodnja električne energije.\nU Valjevu su privatna ložišta svakako najveći izvor zagađenja, u kojima se, kako je ranije upozorila dr Dragana Đorđević sa Instituta za hemiju, tehnologiju i metalurgiju sagoreva nekvalitetan lingnit iz Kolubare. Zagađenju doprinosi i Krušik, najveća fabrika u Valjevu, koja po rečima Đorđević koristi kotao na mazut.\nOtežavajuća okolnost je i što se Valjevo nalazi u kotlini, bez dovoljno strujanja vazduha, zbog čega se emitovano zagađenje duže zadržava u gradu.\nGrađane Bora bar jednom nedeljno truje sumpor-dioksid\nBor je jedini grad u Srbiji u kom je vazduh svrstan u treću kategoriju usled zagađenja sumpor dioksidom, koji je čak 58 dana u vazduhu bio prisutan u većoj koncentraciji od dozvoljene. Osim toga u Boru je zabeleženo i zagađenje PM10 česticama pune teških metala izuzetno opasnih po zdravlje, poput arsena i olova.\nU poslednjem izveštaju Agencije, čak 92 odsto sumpor-dioksida u Srbiji emituju termoelektrane, 5 odsto industrijska postrojenja, 2 odsto iz toplane i individualnih ložista.\nU Boru je glavni krivac za zagađenje svakako “Ziđin”, tačnije topionica bakra koja se nalazi u okviru fabričkog kompleksa ove kompanije.\nRegulatorni institut za obnovljivu energiju i životnu sredinu (RERI), podneo je u januaru krivičnu prijavu protiv privrednog “Ziđina” zbog postojanja osnova sumnje da su izvršili krivično delo Zagađenje životne sredine.\nSlučaj još uvek nije dobio pravni epilog.


Bugarska potpisala ugovor o proširenju kapaciteta plinske mreže sa saudijskom firmom Arkad\nBy Clive Leviev-Sawyer / Објављено на: September 18, 2019\nBugarski operater gasne mreže Bulgartransgaz saopštio je da je sa Saudi Arabian Arkad Engineering potpisao ugovor o projektovanju i izgradnji proširenja domaće gasne infrastrukture u Bugarskoj, potrebnom da bi zemlja mogla da upravlja tranzitnim gasom iz gasovoda Turski tok.\nUgovorom u iznosu od 1,1 milijarde evra predviđena je izgradnja u dve faze – deonica gasovoda dužine 308 km mora biti završena za 250 dana, a daljih 166 km za 615 dana, čime bi se krajnji rok projekta završio krajem maja 2021. godine.\nBulgartransgaz je rekao da je potpisivanje ugovora omogućeno presudom Vrhovnog upravnog suda od 16. septembra da se odbacuje žalba na odluku o javnom nadmetanju za dodelu ugovora. Bulgartransgaz je u aprilu izabrao Arkada za izvođača radova.\nKompanija, međutim, nije saopštila da je sopstvena odluka o promeni izvođača radova, donesena u maju, iz Arkada u drugoplasirani konzorcijum, tvrdeći da nije u mogućnosti da potpiše ugovor, jer saudijska firma nije pružila sve dokumente koji su propisani zakonom. Rečeno je da je drugi ponuđač ponudio popust na cenu koju je prvobitno ponudio.\nAli, bugarska Komisija za zaštitu konkurencije (CPC), regulatorno telo zaduženo za odlučivanje o sporovima o javnim nabavkama, presudilo je da je odluka kompanije nezakonita jer nije ispunila zakonske uslove potrebne da kompanija izmeni odluku o dodeli tendera.\nBulgartransgaz je takođe nezakonito postupio u jednostranom nametanju roka za potpisivanje ugovora i istovremeno, vodeći pregovore sa drugoplasiranim ponuđačem pre isteka roka. Štaviše, drugoplasiranom kandidatu nije trebalo dozvoliti da menja svoju cenovnu ponudu nakon donošenja tenderske odluke, navodi CPC u svojoj odluci iz juna.\nNa odluku CPC-a uložena je žalba Vrhovnom upravnom sudu, koji je ranije ove nedelje doneo odluku da odbaci osporavanje, nakon što je jedna od kompanija u drugoplasiranom konzorcijumu povukla podršku slučaju.\nOva epizoda izazvala je tromesečno odlaganje početka gradnje, što je povećalo izglede da će verovatno biti započeti radovi na proširenju do isporuke preko Turskog toka na granici sa Srbijom, koja bi trebalo da počne početkom 2020. godine., što će se povećati do kraja sledeće godine./ibna\n(Ugovor je potpisan u prisustvu premijera Boika Borissova Foto: Bulgartransgaz)


Vesti online / Vesti / Svet / Zajednica srpskih klubova u Beču: "Odmetnici" brukaju celu dijasporu\nZajednica srpskih klubova u Beču održala je u ponedeljak uveče prvi sastanak posle letnje pauze na kojem je konstatovano da stanje u Savezu Srba Austrije, nakon što se pojavila informacija o navodno održanoj skupštini na kojoj su bivši funkcioneri na čelu sa Bobanom Đurićem "smenili" Darka Jurišića i njegovu upravu i izabrali novu, šteti srpskim klubova, udruženjima, ali i uopšte Srbima u Austriji.\nSud će rešavati spor u Savezu: Jedan od ranijih sastanaka Zajednice\n"Dovedeni smo u situaciju koja je bruka i koja je urušila ugled Srba u austrijskim institucijama i pred maticom", zaključak je sastanka koji je preneo Borislav Kapetanović, predsednik Zajednice.\nZajednica je izrazila žaljenje zbog dela nekoliko pojedinaca, koji navodno predstavljaju neke klubove, a svetla tačka za budućnost Saveza jeste što ti klubovi rado sarađuju sa ostalim udruženjima na zajedničkim manifestacijama koje su temelj Saveza, pošto je suština delovanja te organizacije okupljanje omladine u cilju očuvanja jezika, tradicije i kulture.\nU saradnji sa "Vestima", 27. septembra u Haus des Sports biće održana podijumska diskusija na kojoj će učestvovati predstavnici parlamentarnih partija Austrije. Ova diskusija ima za cilj da se što više naših ljudi motiviše da izađe na izbore, iskoristi pravo glasa i glasa za onog za koga misli.\nPored toga, Klub privrednika i Zajednica učestvovaće i na velikoj međunarodnoj konferenciji u Beču krajem septembra, na kojoj će predstaviti Srbiju i mogućnosti ulaganja u našu zemlju.\nSavez nisu dva ili tri čoveka, već više od 50 klubova koji su aktivni na teritoriji Austrije, poručeno je sa sastanka.\n"Što se tiče situacije oko navodne skupštine, voleli bismo da znamo kome je upućen poziv. Imali su pravo da traže vanrednu skupštinu, koju nisu zakazali po statutu. Zato pitamo gde su održali skupštinu, kome su uputili poziv i ko je učestvovao", naglašeno je na sastanku Zajednice.\nIzraženo je uverenje da ta skupština, na kojoj je izabran Đurić za predsednika Saveza, nije ni održana, već da se radi o internom dogovoru par ljudi, pošto je provereno kod više klubova, a niko nije upoznat sa tim sastankom. Nažalost, nije bila upoznata ni Zajednica i njene članice do trenutka kada je "Đurićeva nova uprava" pokušala da preuzme žiro-račun Saveza.\nUkazano je da stara uprava ni do današnjeg dana, više od godinu dana od izbora Jurišića, nije predala dokumentaciju.\nZajednica Beča podržava izjavu Darka Jurišića, predsednika Saveza, da je to kršenje zakona i konstataciju da će, nažalost, sudovi morati da okončaju aktuelnu situaciju.\nKoncerti, predstave, snimanja\nNa sastanku Zajednice razgovarano je o aktivnostima ove organizacije i klubova članica do kraja godine. Zajednica sezonu počinje 23. i 24. septembra, kada će biti održana javna snimanja emisije RTS-a Žikina šarenica, i to prvog dana na Kolumbusplacu, a drugog ispred Skupštine grada.\nKlubovi i Zajednica imaće ukupno devet različitih aktivnosti, a tradicionalne koncerte održaće klubovi "Branko Radičević", "Stevan Mokranjac", Bambi i Jedinstvo. Bambi će održati svoj koncert 7. oktobra, "Stevan Mokranjac" 14. oktobra, "Branko Radičević" 21. oktobra i Jedinstvo 11. novembra.\nZa ovu jesen planirane su i dve pozorišne predstave i tako će 8. oktobra gostovati Zvezdara teatar, a 26. novembra Atelje 212.\nSve pozorišne predstave biće održane u saradnji sa Radničkom komorom Beča u Akcent teatru.\nSavez Srba u Austriji\nKrovna organizacija Srba u Austriji\nAUSTRIJA "Ne priznajemo nelegalni Savez!"\nSVET "Vesti" u Austriji: Jedan Savez Srba, dva predsedništva\nDRUŠTVO Savez Srba u Austriji: Integrisani smo, a zanemareni\nAUSTRIJA Bez pravde nema ni pomirenja


Datum objave: 06.02.2020 14:14 | Autor: MVP\nAmbasadorka Vukadinović je istakla da postoji prostor za unapređenje sveukupnih odnosa, naročito imajući u vidu sličnosti između Crne Gore i Kipra. Ukazala je na potrebu jačanja ekonomske, kao i saradnje u oblasti turizma, posebno se osvrnuvši na turističke potencijale Crne Gore.\nZahvalila je na podršci koju Kipar pruža evropskoj perspektivi Crne Gore i izrazila uvjerenje da će vidan napredak naše države u ispunjavanju obaveza na putu evropske integracije otvoriti nove mogućnosti za jačanje saradnje.\nPredsjednik Anastasiades je istakao da Kipar baštini tradiciju zemlje koja nastoji da razvija sadržajne odnose sa malim državama. Ocijenio je da tradicionalno prijateljstvo Crne Gore i Kipra i evropske vrijednosti koje dijele dvije zemlje predstavljaju čvrst temelj za jačanje saradnje i realizaciju konkretnih projekata od obostranog interesa u vremenu koje je pred nama.


Adžić: Na sastanku sa Ružićem nije bilo govora o povećanju plata – DnevniZurnal\nAdžić: Na sastanku sa Ružićem nije bilo govora o povećanju plata\nby admin 12/02/2022, 05:48 1.9k Views\nMinistar obrazovanja Branko Ružić rekao je na današnjem sastanku sa predstavnicima četiri reprezentativna sinidkata u prosveti kako će pokušati da obezbedi solidarnu pomoć za zaposlene u prosveti, ali o povećanju plata “nije bilo govora”, izjavio je član predsedništva Unije sindikata prosvetnih radnika Srbije Vladimir Adžić.\nOn je na konferenciji za novinare nakon tog sastanka rekao da povećanja plata u prosveti neće biti jer su povećanja sektorska, „upravo ono što prosveti ne odgovara“.\nAdžić je podsetio da je trebalo da platni razredi budu uvedeni 2016. godine, da ih još nema i da je ministarka državne uprave i lokalne samouprave Marija Obradović najavila da će oni biti uvedeni tek 2025. godine.\nRekao je da su sindikati u prosveti tražili povećanje plata od 12 odsto u rebalansu budžeta.\nProsvetni radnici su, kako je naveo, u decembru i januaru dobili samo sedam odsto veću platu, a je odnos između minimalne zarade i osnovne plate u prosveti manji od 1:2, jer je minimalac 35.000 dinara, a osnovna plata u prosveti 67.000 dinara.\nAdžić je rekao da je to malo za 80 odsto visokoobrazovanih ljudi koliko ih ima u sistemu prosvete.\nNaveo je da bi minimalna zarada u prosveti trebalo da bude 1:3 u odnosu na minimalnu zaradu u državi, odnosno da bude 105.000 dinara.\nSindikati su tražili i isplatu 20.000 dinara odmah, odnosno do kraja marta, jer su prosvetni radnici sporazumom potpisanim 2015. godine imali pravo na Svetosavske, odnosno novogodišnje nagrade od 5.000 koje nisu isplaćivane sedam godina.\nAdžić je najavio da će USPRS 17. marta organizovati protest ispred Ministarstva prosvete i “podsetiti ih na sve što je potpisano 2015. godine”.\nUpitan da li je na sastanku bilo govora o izgradnji stanova po povlašćenim cenama za prosvetne radnike po ugledu na vojsku i policiju, Adžić je odgvorio potvrdno.\nDodao je da je Ružić rekao da Vlada o tome još nije razgovarala, ali da se slaže sa tim da prosvetni radnici dobijaju stanove po povlašćenim cenama.\nAdžić je ocenio da su odgovori koje su predstavnici sindikata dobili od Ružića “generalno politički” i podsetio da je da je u poslednje dve godine “podeljeno” 1,9 milijarde evra i upitao zašto u Srbiji nikada nema novca za obrazovanje kada “ipak jedna država počiva na obrazovanju”.


Peter Stano, portparol EU, je nagovijestio da će se u francuskom gradu Brest krajem ove nedelje održati neformalni susret ministara inostranih poslova EU i da će se šefovi diplomatije takođe okupiti na redovnom sastanku u Briselu 24. januara. Na jednom ili na oba susreta će se, prema Stanovim riječima, raspravljati kakav će biti odgovor EU na nastalu situaciju u Bosni i Hercegovini.\nSjedinjene Američke Države su u 5. decembra donijele proširenu listu sankcija za djela korupcije, kojima je obuhvaćen i Milorad Dodik, članu Predsedništva BiH i lideru Stranke nezavisnih socijaldemokrata (SNSD), vodeće partije u bh. entitetu Republika Srpska.\nSAD su time proširile postojeće sankcije iz 2017, dok EU već od 2011. ima postavljen okvir za uvođenje sankcija u BiH. EU se, međutim, iako su neke od članica to tražile, nije pridružila novim američkim sankcijama. Zvaničnici Evropske unije su, pod uslovom da ostanu anonimni, za Radio Slobodna Evropa (RSE) rekli da je vrijeme za „brutalno kažnjavanje” Milorada Dodika. Međutim, kako je rečeno, postoji problem u nedostatku jedinstvenog stava, prije svega zbog tvrdog protivljenja Mađarske.\nCamille Cerise Gessant (Kamil Seriz Žesan), zamjenica glavnog i odgovornog urednika u evropskoj novinskoj agenciji Agence Europe, koja pokriva pitanja proširenja takođe smatra problematičnom činjenicu da u EU nema jedinstvenog stava kada su u pitanju sankcije.\nOna je mišljenja da Evropljani već razgovaraju o situaciji u Bosni, ali „kao što je poznato EU uvek treba vremena da odluči”, a posebno kada je reč o susjedstvu.\nU saopštenju koje je u ponedeljak 10 januara izdala Evropska služba za spoljne poslove (EEAS) upozorava se da, ako se situacija dodatno pogorša, „EU ima širok raspon mjera na raspolaganju, uključujući postojeći okvir sankcija, kao i reviziju ukupne (financijske) pomoći EU“.\n„Možemo sa opredjeliti za potpunu izolaciju – za ignorisanje. Pobrinuti se da ova osoba (Dodik) bude potpuno po strani. Možemo ciljati ljude ili institucije oko njega”, kaže za RSE jedan evropski izvor upućen u proces. Ovaj izvor podvlači da u bilo kakvom odlučivanju treba imati na umu koje mjere mogu uticati na ljude u BiH jer se ne želi kažnjavati građane.\nZa mnoge u Briselu konkretne sankcije bi bile najadekvatniji odgovor na akcije, međutim, radi se o veoma komplikovanom procesu u odlučivanju, pogotovo kada se sve države EU ne slažu za ovom idejom. Ukidanje financijske pomoći, prema zvaničnicima EU, je najmanje poželjna opcija za Brisel, jer bi se time pogodili građani Bosne i Hercegovine a ne lično Milorad Dodik.\nPostojeći okvir sankcija koji je na snazi od 2011. godine je praktično prazan papir na koji se eventualno mogu dodati imena onih osoba za koje se smatra da ugrožavaju funkcionisanje državnih institucija BiH i aktivno rade na destabilizaciji zemlje. Međutim, u tekstu usvojenog okvira iz prošle dekade nije konkretno navedeno na koji način bi se eventualno dodavala imena sankcionisanih osoba, odnosno, da li bi za to bio neophodan konsenzus država članica ili moguće glasanje kvalifikovanom većinom u EU. Kvalifikovana većina u procedurama EU podrazumeva glasanje 55 odsto država članica koje predstavljaju 65 odsto ukupnog broja populacije EU.\nIzvori iz EU ne negiraju da je ova opcija, u pravno smislu moguća ali podsjećaju da u paksi, kada postoje ovakvi nejasni tekstovi dokumenata, države članice uvek nastoje da postignu konsenzus.\nOdluka o načinu glasanja o mogućim sankcijama u okviru postojećeg okvira sada je na zemljama članicama EU. Više evropskih izvora na isključuju mogućnost da se ide ka glasanju sa kvalifikovanom većinom, ako Mađarska nastavi da preti vetom.\nNEWER POSTDjeca iz Engleske darovala paketiće djeci iz Bijeljine\nOLDER POSTSudar: Nafta se izlijeva u jezero kod Konjica


► Intervju Boris Varga: Licemerne su obe strane\nRazgovaramo za Novi magazin upravo u danu kada je na Fakultetu političkih nauka održan treći razgovor vlasti i opozicije na temu slobodnih medija. Na FB ste se pre nekoliko dana zahvalili Fondaciji za otvoreno društvo Srbije i Milanu Antonijeviću na pozivu. Naravno, bili ste pozvani u svojstvu novinara i politikologa, ali ste odbili poziv. Zašto?\nZahvalio sam Fondaciji na pozivu i vrlo rado bih prisustvovao jednom takvom okruglom stolu, posebno gde su teme sloboda medija i izbori, odnosno “Pristup medijima i njihova kontrola” - kako je glasila tema trećeg susreta. To bi u određenim okolnostima moglo biti i mesto za debatu političara, novinara i politikologa. Međutim, nisam želeo da prisustvujem sastanku na kom se govori o medijima bez medija. Groteska je da se o slobodi govora debatuje iza zatvorenih vrata, odnosno "do pola" zatvorenih, jer je po agendi bilo planirano da se prva polovina sastanka prati iz susedne prostorije, kako je pisalo u pozivnom pismu, te da će "panel biti sniman i emitovan preko ekrana u sobi za novinare". Pokušao sam da zamislim kako novinarima u sred stastanka prekidaju video signal, a o “pristupu i kontroli medija” nastavljaju da govore političari. Pa to je, najblaže rečeno, poniženje.\nCinizam je i to da Fondacija koja je ’90-tih beskompromisno podržavala slobodu štampe protiv diktatora Miloševića sada kroji carevo novo odelo Vučićeve stabilokratije. Ne sumnjam u najbolje namere Fondacije, ali umesto da više podržava nezavisne medije i slobodne novinare koji u Srbiji jedva egzistiraju, ili projekte koji će vlasti sprečavati da ruiniraju institucije, oni učestvuju u stvaranju privida demokratskih procesa. Razgovor na zatvorenim sastancima o medijima suprotan svim demokratskim načelima, a Fondacija u njemu posreduje. To sam javno napisao na svojoj FB stranici.\nPre sedam godina ste doktorirali upravo na Fakultetu političkih nauka. Da li, po Vama, ovaj Fakultet i Fond za otvoreno društvo treba uopšte da organizuju ovakve razgovore i da li to govori o ne funkcionisanju institucija u našoj zemlji?\nČinjenica je da institucije sistema, pre svega parlamenta, ne funkcionišu barem ne na demokratski način, a FPN bi sasvim mogao biti mesto za ovakve pregovore, ukoliko bi oni bili istinski neophodni. Ukoliko bi pregovori nastali u aprilu, kada je sučeljavanje vlasti i opozicije bilo skoro na ivici sukoba, a sa zahtevom da se na uzavrelim trgovima malo “spusti lopata”.\nTo nisu okrugli stolovi poznati u tranzicionom iskustvu kao oni za demoratizaciju i fer izbore s kraja osamedesetih, već simuliranje demokratije i pokušaj da buduće izbore u Srbiji slaba opozicija a priori predstavi kao falsifikovane, a vlast svoje učešće u pregovorima kao garanciju za slobodne, fer i demokratske izbore. Očito je da pregovori trenutno nisu potrebni ni vlasti, ni opoziciji koji su tu ne zbog poboljšanja demokratskog procesa i kapaciteta, već zbog vlastitog političkog marketinga.\nVučić je tek sada pristao na dijalog kada je opozicija izduvala protestni naboj i “izgubila ulicu”. Opozicija udara o ivicu izbornog cenzusa i prilično je razjedinjena, jer naprednjaci već imaju nekoliko manjih stranaka koje ne bojkotuju skupštinu. Konsezusa oko bojkota izbora nema ni kod većih stranaka, saveza kakav je SzS.\nZnači, dijalog je u stvari pitanje bojkota?\nDa, opoziciji odgovaraju pregovori da ih prestavi kao svoj trijumf i da pokuša da stvori izlaznu strategiju za bojkot izbora sledeće godine, dok vlast pred Zapadom pokušava da prikaže svoju demokratičnost i, naravno, da još više razjednini opoziciju. Licemerne su tu obe strane: opozicija kroz bojkot priželjkuje neku vrstu makedonskog scenarija, dok vlast želi da se prikaže kao velikodušna i u kilavom bojkotu - ponovo osvoji apsolutnu većinu.\nDugogodišnji ste novinar, saradnik više loklanih i internacionalnih medija. Iz ugla nekog ko je dve decenije i u novinarstvu, kako bi, po Vama, trebalo urediti oblast informisanja kako bismo živeli u društvu slobodnih medija?\nKada su u pitanju mediji, mislim da Srbija ima minimum demokratsku zakonodavnu bazu. Međutim, ona ne vredi mnogo ako se ne primenjuje i nije demokratski učinkovita.\nVeoma je loše pitanje u vezi Nacrta nove Medijske strategije kod koje je Vlada Republike Srbije pokazla ne samo nezrelost, već i autokratske sklonosti. Ali, ja bih tu na nešto drugo želeo da skrenem pažnju, a to su problemi u vlastitim redovima. Mislim da su mediji i građanski sektor Vučićev dolazak na političku scenu pre sedam godina dočekali nespremni, konformni i sada se većina nas “od svega zgražava”. Mi iz “četvrte grane vlasti” smo krivi što smo nakon “5. oktobra” sebi dozvolili podelu na “naše” i “njihove” medije i političare. Veliki deo medijske zajednice diskretno zaobilazi suočavanje sa prošlošću i ratne zločine 90-tih, desekularizaciju države (veronauka u školama, gradske slave, crkva kao paradržavna institucija), retardaciju demokratskih institucija (ombudsman, tela za borbu protiv korupcije) i nismo želeli da priznamo još za vreme DS da smo u partokratiji (kontrola javnih preduzeća, sistemska korupcija, kontrola medija). U kultnim “nezavisnim” emisijama ekskluzivno mesto su imali Tadić i njegovo okruženje, javni servisi su takođe gravitirali prema vlastima. Kodeks novinara Srbije došao je takođe dovoljno kasno i još uvek se površno poštuje. Sam sam na svojoj koži osetio kako se nameštaju konkursi za predavače na fakultetima novinarstva koji studentima treba da su temelji profesije, etike i integriteta…\nIpak, niko tu zaista ne može da “baci kamen”. Delim stav sa starijim kolegama da problem medija ne može da se reši preko noći. S obzirom na to da se Vučiću “ne ljulja” mnogo pozicija, mislim da treba iskoristiti to vreme za konsolidaciju unutar struke. To znači da treba podvući crtu i početi skoro nanovo sređivati stvari “u vlastitom dvorištu” - medijskom. Znači: Kodeks novinara Srbije da bude svetinja za sve zaopslene u medijima. Pre svega zahtevati rešavanje ubistva novinara: od konačnih presuda za ubistvo Ćuruvije, preko Dade Vujasinović, Milana Pantića, pa sve do nedavnog paljenja kuće i pokušaja ubistva novinara Milana Jovanovića. Medijska zajednica zajedno sa građanskim sektorom treba da insistira da se rialiti programi emituju u veoma kasnim satima i da se cenzurišu ako promoviše nasilje. Tužilaštvo mora da reaguje na mržnju koju šire i seju tabloidi… Tražiti da se reši finanisranje javnih servisa da ne zavise od budžeta bilo koje vlasti. To su zahtevi oko kojih bismo morali da se kao struka složimo i na tome da insistiramo i u tome istrajemo.\nMnogi stručnjaci ovih dana pominju da je nemoguće, za šest meseci postići potpuno fer izborne uslove jer to nije dovoljan period čak i da od ovog trenutka dok mi pričamo bude sve idealno? Šta bi za vas bio taj značajan pomak, jer, svakako je da se radi o procesu, koji bi bio prihvatljiv za izlazak na izbore sledeće godine?\nSlažem se da je nemoguće za pola godine rešiti veoma ozbiljne probleme koji su nastali još početkom 90-tih i koji od tada samo variraju. Mislim da su u redu zahtevi koji traži opozicija da REM zaista bude nezavisno od politike telo, da je Republička izborna komisija ključna državna institucija koja vodi računa o demokratičnosti izbora ili da Agencija za borbu proiv korupcije mora da se bavi svojim poslom. Ali tu je u prednosti vlast, jer su to procedure za koje je pitanje da li ima vremena da se “poprave” pre izbora.\nZnačajan pomak bi se moglo uraditi ako bi se već sad počele pripremati međunarodne i domaće misije za kompleksno praćenje izbora (misija OEBS-a ODIHR). Pošteni izbori su slovo “A” demokratije i na tome treba insitirati na svim nivoima. Autokrate su se izveštile, posebno na lokalu, kako da vrše pritiske, zastrašuju, ucenjuju i hranom potkupljuju birače u siromašnoj Srbiji...\nPregovori na FPN su možda više uvod u neku buduću tranziciju srpskog društva bez “balkona” i “ulice”. “Duge cevi” koje se pominju poslednjih meseci u medijima i strah od sukoba u Srbiji nikako nisu izmišljena paranoja, već upozorenje i realan rizik. Okrugli sto između vlasti i opozicije najviše ima smisao zbog dve stvari: prvo je determinisanje autokratije Vučićevog režima od strane eksperata iz NVO (Crta, CeSID, Transparentnost Srbija) i osnove za budući opozicioni front, bio on ukrupnjen ili će to biti pojedinačna borba za srpsku demokratiju. Pregovori su istovremeno korišćenje legalnih sredstava da se dokaže da je režim Aleksandra Vučića autokratski, utemeljen na lažima, korupciji i urušavanju institucija. Ako pregovori propadnu ili obećanja ostanu pusto slovo na papiru, tamo iznesene teze jednog dana mogu postati jasne činjenice Zapadu zbog čega Vučiću i pored otvorenih fabrika sa jeftinom radnom snagom treba uskratiti podršku.\nDrugo je da režim bivših radikala koji se drži na uzdama Vučića potpuno ne izgubi kontrolu i počne bukvalno da uništva opoziciju i nezavisne medije, što je iskustvo 90-tih. Tu bi ponovo mogle da se nađu na udaru i strane fondacije kakva je Sorosova. Posebno ukoliko se desi jači međunarodni pritisak na zvanični Beograd za priznanje Kosova. Orbanova lekcija targetiranja glavnog stranog neprijatelja lako bi mogla postati primenjiva i u Srbiji.\nBoris Varga je politikolog i novinar. Magistrirao je novinarstvo u Ukrajini u Lavovu i doktorirao na Fakultetu političkih nauka u Beogradu 2012. godine. Dopisnik je i analitičar za više medija u regionu Jugoistočne Evrope. Trenutno je direktor Novinsko-izdavačke ustanove „Ruske slovo“, a u novinarskoj karijeri angažovan je od 2000. godine kao stalni dopisnik za region Zapadnog Balkana za BBC na ukrajinskom jeziku.\nAutor nekoliko knjiga „Farbanje demokratije“, „Evropa posle Majdana“, „Srbija na putu ka EU i Rusija“, kao i najnovije „Populizam, direktna demokratija i tiranija većine“.


Bulatović: Stanovi za izbeglice sa prostora bivših jugoslovenskih republika gotovi do kraja jeseni\nPočetak/Ekonomija/Bulatović: Stanovi za izbeglice sa prostora bivših jugoslovenskih republika gotovi do kraja jeseni\nPetar Veljkovic 28. juna 2019.\n”Niš je postao veliko gradilište. Pored ovih stanova u naselju Branko Bjegović, započeli smo tri lamele socijalnih stanova u Duvaništu. Grade se stotine stanova za pripadnike snaga bezbednosti u naselju Stevan Sinđelić. Gradi se Novi Niš… grade i privatni investitori na brojnim lokacijama u gradu. U Nišu odavno nije bilo ovoliko kranova, i želimo da stvorimo uslove da se u Nišu radi i gradi i više, jer to pospešuje ne samo građevinsku industrijum već i sve druge privredne grane, i podstiče ubrzani razvoj grada, što je i glavni naš cilj”, rekao je gradonačelnik.\nDrako bulatović Stanovi\nNovi Niš: Prvi stanovi u vlasništvu Grada


Srbin švercovao Turčina u Mađarsku - Snews\nBy SNews 9. Juna 2019. 550\nDržavljanin Srbije pokušao je u nedjelju, 9. juna da, kod Horgoša, prošvercuje državljanina Turske u Mađarsku.\nMađarska policija je saopštila da je na graničnom prijelazu Reske (Roszke) kod Horgoša, na ulazu u Mađarsku, u nedjelju oko 04.00 sati državljanin Srbije u vozilu “Opel Zafira”, prevozio turskog državljanina.\nTurčina koji je na zadnjem sjedištu bio pokriven odjećom pronašli su mađarski službenici.\n“Pregledom vozila, policijski i carinski službenici su na zadnjem sedištu automobila otkrili osobu koja je bila pokrivena odećom. Putnik se proglasio turskim državljaninom, ali nije mogao dokazati zakonitost svog boravka u Mađarskoj. Takođe su pronašli lažnu hrvatsku ličnu kartu, vozačku dozvolu i boravišnu dozvolu”, navela je mađarska policija.\nProtiv vozača, državljanina Srbije pokrenut je krivični postupak zbog krijumčarenje ljudi, a protiv državljanina Turske zbog fasifikovanja dokumenata.\nTagovi: Mađarska Mađarska policija Srbin Turčin


IMLEK: U 2016. godini investirano 30 miliona evra - Retail Serbia\nIMLEK: U 2016. godini investirano 30 miliona evra\nPrethodnu poslovnu godinu kompanije Imlek, obeležila su ulaganja u unapređenje poslovanja zahvaljujući kojima je ostvaren rast tržišnog učešća u svim zemljama regiona.\nImlek je u protekloj godini uložio preko 30 miliona evra u različite projekte, čime je pokrenuo rast celokupne mlečne industrije. Pomenute investicije odnose se, pre svega, na unapređenje proizvodnih procesa, kupovinu mehanizacije farmerima i razvoj novih proizvoda.\nNa konferenciji za medije napravljen je osvrt na Imlekovo poslovanje, a novinarima su se obratili generalni direktor kompanije, Ilija Šetka, kao i ministar poljoprivrede i zaštite životne sredine Branislav Nedimović.\n„Mogu slobodno da kažem da je protekla 2016. godina, godina Imleka sa investicijom od 30 miliona evra. Posebno sam ponosan što smo u godini nezapamćenih potresa na evropskom tržištu sirovog mleka i rekordno niskih cena, uspeli da pomognemo i našim najznačajnijim partnerima, našim farmerima. Pomogli smo im kako kroz više cene otkupa od evropskih, tako i kroz kupovinu mašina i kredite, kako bi što bezbolnije prebrodili ovaj period. Kroz kampanju „Moja Kravica Rasti srećno“ započeli smo izgradnju dečijih igrališta širom Srbije, a brojne su i druge društveno odgovorne aktivnosti koje sprovodimo u cilju obezbeđivanja srećnijeg odrastanja naših najmlađih. I u narednoj godini imamo u planu velike investicije koje pre svega imaju za cilj unapređenje poslovanja naše kompanije ali i zajednice u kojoj poslujemo, rekao je Ilija Šetka, generalni direktor kompanije Imlek.\n„Apsolutno svesni značaja stočarstva i mlekarstva, kao njegove važne grane, ulažemo maksimalne napore da, u periodu krize sektora na celom evropskom tlu, sačuvamo svaki litar ovog izvora egzistencije za mnoge poljoprivrednike. U narednom periodu snažnije ćemo da podržimo kvalitet, jer jedino on garantuje opstanak na zahtevnoj tržišnoj utakmici. Zbog toga, uskoro ćemo pustiti u rad i referentnu laboratoriju za ispitivanje kvaliteta mleka. Time, ne samo da ćemo imati izuzetno preciznu i objektivnu ocenu kvaliteta mleka naših proizvođača, već ćemo im i omogućiti da u skladu sa kvalitetom dobiju i adekvatne podsticaje“, izjavio je Nedimović.\nKroz brojne društveno odgovorne projekte Imlek se aktivno uključuje u pomoć zajednici u kojoj posluje, a pored toga u narednom periodu kompanija će biti usmerena ka održavanju postojećeg kvaliteta proizvodnje koji je u skladu sa svim evropskim i svetskim standardima.\nDatum poslednje izmene 30 novembar 2016\nImlek je novi vlasnik Niške mlekare\nRetail Serbia u Subotici: Milion evra nove investicije u Mlekaru\nImlek predstavio asortiman sireva na „Balkan Cheese Festival-u“\nU poseti Imlekovim farmerima\nImlek nagradio farmere rekordere


Nadal preko Fonjinija do polufinala Rodžers kupa\nSvetski sport - Subota 10.08.2019 - 13:16\nŠpanski teniser Rafael Nadal plasirao se u polufinale Rodžers kupa, pošto je prošle noći pobedio Italijana Fabija Fonjinija sa 2:6, 6:1, 6:2.\nUpisao 380. pobedu na mastersima FOTO: AFP\nBranilac titule je upisao 380. pobedu na mastersima posle sat i 57 minuta igre, dan nakon što je oborio rekord Švajcarca Rodžera Federera po broju pobeda na turnirima iz Masters 1.000 serije.\n"Bio je ovo meč sa usponima i padovima, ali pozitivan meč za mene. Igram sve bolje i bolje", rekao je Nadal.\nŠpanac će se za plasman u novo finale boriti s pobednikom meča Roberto Bautista Agut - Gael Monfis. Duel španskog i francuskog tenisera prekinut je zbog loših vremenskih uslova na samom početku, već u prvom gemu.\nU drugom polufinalu snage će odmeriti ruski teniseri Karen Hačanov i Danil Medvedev. Hačanov je u četvrtfinalu pobedio Nemca Aleksandera Zvereva sa 6:3, 6:3, dok je Medvedev bio bolji od Austrijanca Dominika Tima sa 6:3, 6:1.


Srbija na putu ka EU, ali neće kvariti odnose sa Rusijom\nIstakao je da se Srbija nalazi na evropskom putum, ali da nikada neće pokvariti odnose sa Rusijom.\nPredsjednik Srbije Aleksandar Vučić govorio je za kanal na Jutjubu Sovovjev lajv u intervjuu ruskom novinaru Vladimiru Solovjevu.\nVučić je rekao da je Srbija zaista na evropskom putu, ali da neće pokvariti odnose sa Rusijom.\nVučić je u intervjuu, objavljenom uoči njegovog susreta sa ruskim predsjednikom Vladimirom Putinom, rekao da iz Evrope razni politički subjekti dijele lekcije i da su mu jednom čak rekli da ne treba tako glasno da govori o uspjesima Srbije.\nVučić je ispričao da mu je na pitanje zašto da ne govori glasno rečeno da će to izazvati mnogo problema i da svi moraju da reaguju. “Ja sam se tada prosto nasmijao i nastavio da radim svoj posao”, ispričao je Vučić.\nUkazao je da Rusija ne mora da se saglasi sa svakim njegovim stavom, ali da je Moskva uvek pokazivala poštovanje za izbor Srbije i da zato Srbija veoma cijeni predsjednika Putina.\n“Kad sam insistirao na nekim stvarima, gde su se pojavljivale neke razlike, on se čak osmjehivao, ali pokazao je korektan odnos, svoju veličinu i to koliko uvažava slobodu našeg naroda”, rekao je predsjednik Srbije.\nGovoreći o prijetnjama sankcijama i zamrzavanjem imovine, Vučić je istakao da njemu nemaju šta da zamrznu da nema nikakvu imovinu, nijedan dolar, niti evro u inostranstvu.\nIntervju Vučića za Solovjev lajv objavljen je u cijelosti uoči posjete predsjednika Vučića Rusiji, koja je planirana za 24. i 25. novembar. U ranije objavljenim dijelovima intervjua predsjednik Srbije je govorio o predstojećoj posjeti Rusiji i susretu sa predsjednikm Putinom i o tome da je gas pitanje svih pitanje u Srbiji.\nNEWER POSTNema ustupaka za sve one koji su odgovorni za krizu!\nOLDER POSTUgljevik:Uspješno realizovani projekti Omladinske banke


“MNOGIMA ĆE BITI NEPRIJATNO KADA ČUJU” Vučić: Brdo para smo dali i Partizanu i Zvezdi | Ekspres.net\n“MNOGIMA ĆE BITI NEPRIJATNO KADA ČUJU” Vučić: Brdo para smo dali i Partizanu i Zvezdi\n“Da ne bih ulazio u te odvratne priče gde državu koriste za pravdanje poraza ili veličanje uspeha, po povratku u Beograd lično ću izaći sa kompletnim ciframa, a brdo para smo dali i Partizanu i Zvezdu. Da vidi narod ko je čiji ljubijmac i koliki je Vučić peder”, rekao je predsednik novinarima upitan ko je ljubimac države – Zvezda ili Partizan i gde je više novca odlazilo:\n“Uvek je lakše da imate izgovore za svoje neuspehe da budete velike žrtva ili veliki junak za svoj uspeh. To ćete ubuduće manuti preko grbače države jer ćemo jednom zavuke da izađemo sa sivm podacima”, rekao je predsedik.\nPredsednik, koga navijači često “krive” za situaciju u fudbalu, jer je više puta naglasio da navija za Crvenu Zvezdu i time je favorizuje, rekao je da će saopštiti konkretne cifre, jer je to važna stvar.\n“To je važno da vide zašto sam peder, a koliko bi trebalo nekima da dam da ne bih bio peder”, prokomentarisao je predsednik alidirajući na poslednji derbi i skanidanja navijača Partizana “Vučiću pederu”.\n“Kada budu čuli koliko smo novca dali narod će reći šta ste im davali tolike pare”, rekao je predsednik i dodao da će se svi iznenaditi, jer narod misli da država ne daje pare, da oni umiru od gladi i da im je mnogo teška situacija.\nTags Aleksandar Vučićcrven zvezdafudbalnovacpartizan\nVUČIĆ: Nisu krivi ni selektor ni igrači, najbolje da sam ja INTERVJU, MAŽIĆ: Ne navijam ni za Zvezdu, ni za Partizan, samo za Srbiju LEPA PREDNOST ZA REVANŠ: Partizan siguran protiv Nordsjelanda u trećem kolu kvalifikacija INTERVJU NENAD STOJKOVIĆ: Partizan mi je oteo vilu na Dedinju i kafić u centru


Kako je najjeftinije platiti račune, u pošti, banci ili preko Interneta? - Užice online\nPročitajte savete uz koje ćete uštedeti svakog meseca!\nMnogi se pitaju kako je najjeftinije platiti račune, a iako postoje popusti i pogodnosti za plaćanje različitih mesečnih obaveza, dogodi se da ih ljudi i ne znaju, pa nisu upućeni u to kako da prođu jeftinije za struju, Infostan… Saveti za štednju i efikasniji kućni budžet uvek dobro dođu, a ovako ćete uštedeti kada plaćate račune!\nSamo na provizije za plaćanje komunalija, na šalterima godišnje “ostavimo” 3.000 dinara, a ukoliko plaćamo preko Interneta, u bankama će nam naplatiti od deset do 30 dinara provizije. Ako mesečno platimo pet osnovnih računa tim putem, uz prosečnu naknadu od 20 dinara, to je na godišnjem nivou 1.200 dinara u provizijama – više nego dvostruko jeftinije od čekanja u redu, štedi vam i vreme i novac.\nAko Infostan platite do 15. u mesecu, imate pet odsto popusta na sledeći račun, gde god ga plaćali. A ukoliko struju, vodu i grejanje platite na vreme, sledećeg meseca račun će biti umanjen za pet do sedam odsto.\nPlaćanje u pošti\nAko platite Infostan u pošti, provizije nema, ali za struju, telefon ili kablovsku provizija je 50 dinara po računu, što je skuplje nego u banci. Ako ove računa namirite na blagajnama komunalnih preduzeća, nema provizije što mnoge građane motiviše da odu na šalter. Dušan Uzelac iz “Kamatice” kaže za RTS da su dva razloga za odlaske na šaltere, jedan je takoreći društveni, ali drugi je pitanje sigurnosti.\n“Stariji građani nisu baš neuki da ne mogu da nauče digitalno plaćanje i onlajn plaćanje. Više mislim da je to jedna ukorenjena navika izlaska iz kuće i komunikacija u kraju sa komšilukom, ali i sa druge strane postoji nešto što se ne vidi, a to je da je teret dokazivanja da ste nešto platili i dalje na vama i zato u narodu postoji da ja imam uplatnicu, ko zna šta će to da bude”, naveo je Uzelac.\nDakle, najjeftinije je platiti račune na blagajnama komunalnih preduzeća do 15. u mesecu. Sledeća najjeftinija varijanta je da ih platite putem Interneta u roku koji vam omogućava ostvarenje popusta.\nProverite da li imate neku neplaćenu kaznu!\nDanas počinje Cvetna nedelja\nJavni konkurs za zapošljavanje u Pošti Srbije otvara se 4. maja\nŠalter Pošte i na Zelenoj pijaci


Socijalna fobija | Psihijatrija | Neuroviva\nUobičajeno je da se neko oseća nervozno u određenim društvenim situacijama kao što su odlazak na sastanak ili držanje prezentacije. Ali kod osoba koje imaju socijalnu fobiju, svakodnevne aktivnosti stvaraju osećaj anksioznosti, straha, sramote od toga da će ih neko kritikovati ili osuđivati. Ovakav stres značajno utiče na kvalitet života, rada, odlaska u školu ili drugih aktivnosti.\nAko neko osećaj stida ili neprijatnost u određenim društvenim situacijama ne znači da ima socijalnu fobiju, a ovo posebno važi za decu. Nravno, treba uzeti u obzir razlike u ljudima koje mogu da dovedu do različitog nivoa prijatnosti u društvenim situacijama.\nZa razliku od osećaja nervoze,koji može da se javi svakog dana, osobe sa socijalnom fobijom imaju osećaj straha i anksioznosti koji značajno utiče na svakodnevni život, posao, odlazak u školu i na druge aktivnosti. Socijalna fobija se najčešće javlja od 13. do 15. godine,a li može da se javi kasnije ili ranije.\nEmocionalni simptomi mogu da uključe konstantan:\nStrah od situacija u kojima neko može da Vas kritikuje\nZabrinutost oko eventualne situacije u kojoj možete da se osramotite\nIntenzivan strah od razgovora sa nepoznatim ljudima\nStrah od toga da će drugi primetiti da ste anksiozni\nStrah od toga da možete da pocrvenite, da se znojite, tresete ili da Vam glas podrhtava\nIzbegavanje situacija gde možete da budete u centru pažnje\nFizički simptomi koji prate socijalne fobije su:\nNemogućnost da se dođe do daha\nOsećaj gubitka svesti\nOsobe koje imaju socijalnu fobiju teško mogu da izdrže:\nKomunikaciju da nepoznatim osobama\nOdlazak na žurke ili druge društvene aktivnosti\nOdlazak na posao ili u školu\nKontakt očima sa drugim ljudima\nUlazak u sobu u kojoj ljudi već sede\nJedenje pred drugim ljudima\nOdlazak u toalete u restoranima ili dugim javnim mestima\nIzbegavanje situacija koje mogu da dovedu do anksioznosti može da izgleda kao dobro rešenje, ali je ono samo kratkotrajno. Dugoročno gledano, anksioznost će se samo povećati vremenom ako se na vreme ne krene sa lečenjem.\nJavite se lekaru ako osetite strah ili počnete da izbegavate uobičajene društvene situacije zbog brige da će te se osramotiti ili eventualnog osećaja panike.\nSocijalne fobije se javljaju kod kompleksne interakcije bioloških faktora i faktora sredine. Mogući uzroci su:\nNasledni. Češće su socijalne fobije u nekim porodicama, ali nije jasno koji je uticaj genetskih faktora\nMoždane strukture. Osobe koje imaju vrlo aktivan deo mozga koji se zove Amigdala imaju pojačan osećaj straha, što može da dovede do anksioznosti u nekim društvenim situacijama\nOkruženje. Socijalna fobija može da se javi posle intenzivne neprijatne ili stresne društvene situacije.\nPorodična predispozicija. Češće se javljaju socijalne fobije kod osoba čiji roditelji ili braća/sestre imaju socijalnu fobiju\nNegativna iskustva. Deca koju drugi zadirkuju, maltretiraju, ponižavaju su sklonija socijanim fobijama. Konflikti u porodici, traume, zlostavljanje mogu da dovedu do socijalne fobije\nTemperament. Sa većim rizikom su deca koja su stidljiva, plašljiva i povučena\nAko se ne leči, socijalna fobije može da utiče na posao, školu, odnose sa drugim ljudima i svako uživanje u životu. Socijalne sobije mogu da dovedu do:\nNegativnog ličnog stava\nPreveliku osetljivost na negativne komentare\nLošu komunikaciju da drugim ljudima\nLoših rezultata u školi ili na poslu\nZloupotrebe alkohola ili drugih supstanci\nJavite se lekaru na vreme. Što se duže čeka sa početkom lečenja, simptomi će biti izraženije i sporiji će biti proces izlečenja


SAVJET MINISTARA BIH: Utvrđen Prijedlog zakona o obilježavanju malog oružja, lakog naoružanja i pripadajuće municije, s oznakom "E", donjeta Odluka o imenovanju Radne grupe za procjenu mogućnosti ukidanja stikera za registraciju motornih vozila\nSavjet ministara BiH je, na sjednici održanoj 10. marta 2016. godine, na prijedlog Ministarstva komunikacija i transporta, donio Odluku o imenovanju Radne grupe za procjenu mogućnosti ukidanja stikera za registraciju motornih vozila.\nU IDDEEA su rekli da će ponoviti postupak nabavke unutrašnjih i vanjskih stikera, a nabavka će ponovo biti pokrenuta iduće sedmice.\n- Mi smo postupak nabavke pokrenuli 11. januara. Rok za dostavu ponuda je bio 11. februar, ali u datom roku nije pristigla nijedna ponuda. Tako je 12. februara donesena odluka o poništenju postupka - rekli su u IDDEEA.\nDodali su da su, iako u prvom postupku nabavke nije pristigla nijedna ponuda, u skladu sa Zakonom o javnim nabavkama ("Sl. glasnik BiH", br. 39/2014) morali da ispoštuju žalbeni rok.\nSavjet ministara je, između ostalog, utvrdio i Prijedlog zakona o obilježavanju malog oružja, lakog naoružanja i pripadajuće municije, s oznakom "E", kao svojevrsnom potvrdom određene usklađenosti s pravnom stečevinom Evropske unije u ovoj oblasti.\nIzvor: Vebsajt Glas Srpske, 11.03.2016.


U Vijećnici organizovan prijem za učesnike „Kobasice festa“ - BDC\nGlavni koordinator Vlade Brčko distrikta Bosne i Hercegovine Željko Antić danas je u Vijećnici primio organizatore i učesnike druge po redu Privredno-turističke manifestacije „Kobasice festa“ Brčko distrikta BiH na kojoj su učestvovali izlagači kulena, kobasice, sira, vina i rakije iz Srbije, Hrvatske i BiH.\nGlavni koordinator je tokom razgovora istakao važnost ove manifestacije i naglasio da će Vlada nastaviti da podržava rad „Voćnog kluba“ iz Brčkog koji je organizator današnjeg događaja.\n„Mi smo kao Vlada prepoznali ovu manifestaciju i nadam se da će prerasti u jednu tradiciju i da će ući u jedan od kalendara turističkih manifestacija u Distriktu“, kazao je Antić.\nKoordinator „Voćnog kluba“ Savo Lukić zahvalio se Vladi i Kabinetu gradonačelnika na podršci koja, kako je kazao, ujedno omogućava i da se svi gosti u Brčkom osjećaju prijatno.\nPrevious articleOdržan X međunarodni naučni skup na Evropskom univerzitetu u Brčkom (Video)\nNext articleGradonačelnik Kadrić: Sraman potez Pravosudne komisije


Novogodišnja čestitka obasjaće neboder u centru Banjaluke | BL Portal\nNovogodišnja čestitka obasjaće neboder u centru Banjaluke\n13. Novembra 2019. 19:02\nZvjezdano nebo je prethodne zime obasjavalo Gospodsku ulicu i upotpunilo novogodišnju atmosferu u večernjim časovima u gradu, a ove bi kao novina trebao zasijati selfi spot u parku “Petar Kočić”, kao i velika novogodišnja čestitka na neboderu u centru grada.\nU pitanju su novi novogodišnji ukrasi koji će biti postavljeni u Banjaluci, a prema informacijama iz Odjeljenja za komunalne poslove, kićenje grada bi trebalo da počne 1. decembra.\n– I ove godine je nabavljen novi nakit, koji će biti postavljen na različitim lokacijama u gradu. Planirano je da se ukrasi dio šetališta od parkića prema zgradi Narodnog pozorišta RS. Na tom potezu će biti postavljene ukrasne lančanice na kojima će biti postavljene ukrasne kugle – rekao je načelnik ovog odjeljenja Petar Bilčar.\nPored ove lokacije, Bilčar je dodao da će na neboderu na početku Gospodske ulice biti postavljena velika svijetleća slova koja će biti čestitka za sve prolaznike sa porukom “Srećna Nova godina”.\n– Pored toga, u parku “Petar Kočić” biće postavljena nova selfi tačka, odnosno biće postavljena velika instalacija i svijetleća dekoracija, koja će biti interesantna kulisa za fotografisanje – objasnio je Bilčar, navodi SrpskaInfo.\nDodao je da će na Trgu Krajine biti postavljena malo veća okićena jelka, a da će u produžetku Trga odnosno u Gospodskoj ulici ponovo zasijati zvezdano nebo. Radi se o hiljadu sitnih lampica koje su lani prvi put postavljene i koje su stvarale predivan svetlosni efekat iznad omiljenog gradskog šetališta u večernjim časovima. Ta novina je izazvala pozitivne rekacije Banjalučana, ali i posjetilaca, kojima je ta instalacija bila dobrodošla i veoma poželjna kulisa za fotografisanje.\n– Pored Gospodske ulice, i ove godine novogodišnji nakit će biti postavljen uz glavnu gradsku saobraćajnicu u užem gradskom jezgru u Ulici Kralja Petra I Karađorđevića – najavio je Bilčar.\nGrad je lani za nabavku novog nakita utrošio oko 60.000 KM, dok je, prema dostupnim podacima, ove godine iznos za te namjene uvećan. Za kupovinu lančanica, spojnog i ostalog materijala za novogodišnje ukrase biće izdvojeno 19.995 KM, a za nabavka lančanica, 3D slova i ostalog materijala za novogodišnje ukrase 62.480 KM, piše SrpskaInfo.\nZa proslavu novogodišnjih praznika ove zime je u Banjaluci planiran bogat program i razni sadržaji koji bi trebali trajati od početka decembra pa do polovine januara iduće godine.\nU susret predstojećim praznicima, pripreme za ulazak u Novu godinu počinju već 7. decembra, kad će na Trgu Krajine osvanuti novi turistički sadržaj – Zimska varoš, u kojoj će, sve do 5. januara, moći uživati sugrađani i turisti. Zimska varoš će ponuditi bogat turistički sadržaj, s poznatim ugostititeljskim brendovima i prigodnim zimskim sadržajima, uključujući klizalište za najmlađe i cjelodnevni kulturno-umjetnički program.\nGepostet von BL Portal am Donnerstag, 7. November 2019\nZimska varoš je novina koja bi trebala da zamijeni manifestaciju Zimzograd, koja je godinama bila sastavni dio zime i slavljeničke atmosfere u gradu. U pitanju je manifestacija koja je do sada doživjela 6 uzastopnih izdanja i koja je kod Banjalučana, ali i turista, postala zaštitni znak novogodišnje proslave. Nedavno su organizatori ove manifestacije potvrdili da Zimzograd ove praznične sezone neće biti održan.\nGepostet von BL Portal am Mittwoch, 23. Oktober 2019\nCineplexx Palas – Repertoar od 14. do 20. novembra\nDošao na dogovor o ostvarivanju kontakta sa djetetom, pa vrijeđao i napao radnike Centra za socijalni rad\nU Briselu nastavak dijaloga Beograda i Prištine\n29. Oktobra 2020. 7:48\n29. Oktobra 2020. 7:45\nZiljkić pozvan u reprezentaciju BiH za mečeve protiv Irana, Holandije i Italije!\n29. Oktobra 2020. 7:41\nDnevna doza humora: Fata je ružno sanjala\n29. Oktobra 2020. 7:00\nKarajev: Policija će pucati na demonstrante, ako bude potrebno\n28. Oktobra 2020. 23:35\nBanjalučko polje u “novom ruhu”: Uz fudbalski, planiran i teren sa atletskom stazom\n28. Oktobra 2020. 12:17\nZahvalnost medicinskim radnicima: Banjaluka od danas bogatija za dvije nove aleje FOTO\n28. Oktobra 2020. 10:56


Izvor: Vostok.rs, 28.Nov.2020, 10:31\nIranski predsednik Hasan Rohani okrivio je "plaćenike uzurpirajućeg cionističkog režima" za ubistvo Mohsena Fahrizadeha, vojnog naučnika, kojeg je Izrael optužio da je vodio program nuklearnog naoružanja u Iranu. "Još jednom su zle ruke globalne arogancije umrljane krvlju ... plaćeničkog uzurpatorskog cionističkog režima", rekao je iranski predsednik u izjavi izražavajući saučešće zbog smrti Fahrizadeha. Termin se u Iranu koristi za opis izraelske vlade, koju Teheran ne prepoznaje kao legitimnu. Rohani je dodao da atentat pokazuje "nesposobnost zakletih neprijatelja iranske nacije" da zaustave njen naučni napredak i "dubinu njihove zlobe i nezadovoljstva". Dodao je da će doći mlađi iranski naučnici i zauzeti mesto Fahrizadeha. Naučnikua su, kako se izveštava, u petak presreli neidentifikovani naoružani ljudi u automobilu ispred Teherana, te je preminuo od rana u bolnici. Još uvek nije poznato ko je izvršio napad. Iran je godinama optuživao Izrael za ubistva i pokušaje ubistava svojih nuklearnih naučnika. Izraelski premijer Benjamin Netanjiahu je 2018. godine Fahrizadeha identifikovao kao šefa sada ugašenog projekta za proizvodnju nuklearnog oružja.\n— E (@eeecs_) November 27, 2020 Teheran poriče da je ikada pokušao da militarizuje svoju nuklearnu industriju. 2015. godine pristao je da prihvati ograničenja na svoje nuklearne aktivnosti u zamenu za ukidanje sankcija i poslovne mogućnosti u okviru takozvanog nuklearnog sporazuma JCPOA. Trampova administracija stala je na stranu Izraela proglašavajući JCPOA „najgorim sporazumom ikad sklopljenim“, te istupila iz njega, pokrenuvši kampanju protiv Irana oštrim ekonomskim sankcijama. Takođe je izvela atentat na iranskog generala u januaru tokom njegove posete Iraku, tvrdeći da je to bio čin samoodbrane od neodređenih terorističkih napada koje je general Kasem Sulejmani navodno planirao. Posle atentata na Fahrizadeha, Iran je upozorio SAD i Izrael da ne preduzimaju „avanturističke mere“ tokom poslednjih dana predsednikovanja Trampa. Izvor: Vostok / RT\nBeta: Iranski predsednik optužio Izrael za ubistvo naučnika\nIranski vrhovni vođa Ali Khamenei pozvao je u subotu, 298. novembra, da se "kazne" odgovorni za ubistvo jednog od najistaknutijih iranskih naučnika u nuklearnom sektoru. U saopštenju objavljenom na njegovom zvaničnom sajtu, Khamenei je nazvao ubijenog naučnika Mohsena Fakhrizadeha istaknutim i...


Svet umetnosti: Dokaz široke primene blokčeina - Crypto Telegraf\nSvet umetnosti: Dokaz široke primene blokčeina\nPetak, 28. Decembra 2018 Petak, 4. Januara 2019 T.A.\nIako umetnost i tehnologija nisu reči koje često koristimo u istoj rečenici, sve veća primena blokčeina pokazuje da ovo možemo da promenimo. Naime, sa početkom ovogodišnjeg umetničkog sajma u Majamiju, blokčein i kripto entuzijsti su dobili priliku da diskutuju o rastućem uticaju blokčeina na tržište umetnosti.\nNa koji način su umetnost i blokčein povezani?\nS obzirom da se blokčein uglavnom koristi isključivo u IT industriji, postavlja se pitanje, kako je blokčein uspeo da zakorači u svetu umetnosti? Kako je vreme teklo, tako je i umetnost napredovala. Broj umetnika se povećao, a sa tim je raslo i tržište, koje je progresivno imalo veće potrebe. Ali pored napretka nastaju i problemi, tako da je pitanje autorskih prava i falsifikata pravilo značajnu glavobolju učesnicima ovog sektora.\nPošto je blokčein poznat kao vrsta transparentnog rešenja, ljudi su ubrzo počeli da ga primenjuju u svetu umetnosti. Umetnici su uspeli da obezbede dokaz vlasništva (PoS), kolekcionari su uspeli da se odbrane od falsifikata, a čak su i investitori dobili mogućnost da kupuju akcije umetnina uz pomoć kriptovaluta.\nAli kako je blokčein uspeo da održi umetnost transparentnim? Ceo proces počinje tako što se umetnički rad sertifikuje sa tokenom na blokčein mreži. Nakon što neko napravi transakciju i kupi rad (ili deo njega), u istom trenutku se prebace i tokeni. Na ovaj način, istorija transakcija će biti javno dostupna na distribuirani registar koga svako može da vidi.\nO čemu se diskutovalo tokom sajma umetnosti u Majamiju?\nTokom ovog događaja, milijarder, kolekcionar i blokčein entuzijsta Adam Linderman je održao “Umetnost blokčeina” događaj. Tokom događaja, održana je diskusija o sveprisutnom uticaju ove tehnologije na tržište umetnosti, koja vredi više milijardi dolara. Jedna od glavnih stavki tokom diskusije bila je tokenizacija.\nTokenizacija bi mogla da učini jedan umetnički rad dostupnim za kupovinu za više investitora, uz pomoć fraktalizacije. Ova dva procesa su opisana kao “očita sledeća dva koraka” za upravljanje umetničkim sredstvima, prema rečima Linderman-a. On je takođe primetio način na koji se vrednost pravi u kripto sektoru kao i u umetnosti.\nUmetnost može da se pretvori u novu klasu imovine tako što se “udruženo promoviše u ove veoma skupe stvari.” Prema njemu, “umetnost je već kriptovaluta u ovom trenutku”, s ozbirom da je vrednost umetnina definisana isključivo od strane tržišta i može se lako preneti širom sveta.\nU drugom događaju pod nazivom “Art Decentralized”, iznošena su slična mišljenja. Osnivač i izvršni direktor Blockchain Art Collective-a, Džakelin O’Nil, objasnila je da blokčein može da poboljša poverenje u sektoru umetnosti tako što se uvode pametni ugovori i enkripcija podataka. Prethodno pomenuta kompanija već nudi ove usluge tako što koristi pomenute funkcije kao način da se osigura i dokaže vlasništvo umetnina. Da li će veza između blokčeina i umetnosti da se produbi u budućnosti? Uz pomoću povećanja popularnosti tokenizacije i ponovnog buđenja kripto tržišta, sigurno hoće.\n← Mark Karpeles se izjasnio da nije kriv u završnom delu suđenja\nJapan: Mizuho grupa uvodi digitalnu valutu za bezgotovinska plaćanja →\nObim trgovanja kripto fjučersima je sada na 50% obima spot trgovanja\nČetvrtak, 31. Oktobra 2019 Četvrtak, 7. Novembra 2019 T.A.\nPonedjeljak, 6. Avgusta 2018 Srijeda, 8. Avgusta 2018 T.A.\nBitkoin se probio iznad 7.500 dolara nakon nedelje solidnog rasta\nPonedjeljak, 23. Jula 2018 Ponedjeljak, 23. Jula 2018 T.A.


zlatan vidovic serija oluja oruzje\nFoto: Ana Subotić / Promo\n- Oružar je veoma bitna karika na snimanjima koja podrazumevaju intenzivno pucanje na setu. On i glumac su u neposrednoj vezi prilikom naoružavanja, provere oružja i municije, kao i prilikom samog pucanja. Bezbednost uvek treba da bude na prvom mestu i nikakvo treće lice ne treba da bude u lancu između oružara i glumca, tu ne sme doći do greške - rekao je Vidović prilikom gostovanja u jutarnjem programu televizije PRVA i dodao „oružar je jedini koji ima pristup naoružanju i municiji i do trenutka kada je predaje glumcu niko drugi ne sme da zalazi u kombi sa naoružanjem niti sa municijom, veoma se pazi na to.“\n- U „Oluji“ ima mnogo scena sa oružjem. Nekih recimo 80 odsto mojih snimajućih dana su bili pucajući dani. Zbog svega toga, pre snimanja, proveo sam 15 dana na taktičko-vojnoj obuci kod ljudi koji su za to zaduženi, kako bih znao što bolje da rukujem sa oružjem. Svi moji instruktori i oružar govorili su mi da sa oružjem treba postupati sa velikom opreznošću i velikim poštovanjem jer je to jedna zaista opasna i delikatna stvar. To je najvažnija lekcija koju sam naučio iz obuke i čitavog snimanja „Oluje“ koje je još uvek u toku - istakao je Vidović.\nO ovome Zlatan Vidović kaže: „Svo naoružanje se posebno prepravlja za potrebe snimanja kako ne bi došlo do nesreće. To su manevarski pištolji i manevarske puške, pa se veoma teško može desiti greška. Ljudi koji su u materiji i u poslu, jasno mogu da razlikuju rekvizit od pravog oružja. Prilikom rukovanja oružjem koje se koristi na snimanju i ispaljivanja metka iz cevi oseti se razlika u odnosu na bojevu municiju.“


PPV i MSP Dačić sa ambasadorima EU\nPrvi potpredsednik Vlade Srbije i ministar spoljnih poslova Ivica Dačić sastao se danas sa šefom delegacije Evropske unije u Srbiji Majklom Devenportom i ambasadorima zemalja članica Evropske unije i zahvalio na pomoći koju Evropska unija pruža Srbiji u kriznoj situaciji.\nMinistar Dačić izjavio je da Republika Srbija, kao država kandidat za članstvo u Evropskoj uniji, ima pravo da aplicira za sredstva iz Evropskog fonda solidarnosti pod istim uslovima kao i zemlje članice i najavio da će Srbija učiniti sve da precizno proceni iznos štete, od čega će zavisiti i iznos sredstava koji će dobiti od Fonda solidarnosti.\nMinistar Dačić i ambasadori zemalja članica Evropske unije precizirali su da aplikacija za sredstva iz Fonda solidarnosti treba da bude predata do početka avgusta, a nakon toga će Savet EU i Evropski parlament početi proces za odobrenje pomoći.\nNa sastanku je istaknuto da je ekonomska situacija u Srbiji, kao i u celom regionu veoma složena i da se nakon poplavnog talasa može očekivati njeno dalje pogoršanje. Zbog toga je predloženo da Evropska unija razmotri izraženiju ekonomsku, finansijsku i političku podršku regionu.\nMinistar Dačić, ovom prilikom, je ponovio da je punopravno članstvo Srbije u Evropskoj uniji prvi prioritet Vlade Srbije. Dačić je naglasio da je Srbija posvećena sprovođenju reformi u svim oblastima, posebno u oblasti vladavine prava, unutrašnjih poslova, zaštite ljudskih prava i prava manjina. „Što ranije otvaranje pregovora u konkretnim poglavljima unelo bi novi zamah u naš proces približavanja Evropskoj uniji. Za nas je značajno da što ranije otvorimo pregovore u poglavlju 32. koji se tiču finansijske kontrole, a koje je važno za ukupni reformski proces u Srbiji", rekao je Dačić.


Pronađena i druga crna kutija iz egipatskog aviona\nKAIRO (Tanjug, Beta) - Francuski tim za potragu pronašao je juče i drugu crnu kutiju sa zabeleženim glasovima u pilotskoj kabini egipatskog aviona "Boing 737" koji se 3. januara srušio u Crveno more, pri čemu je poginulo svih 148 putnika i članova posade.\nKako su agenciji Rojters izjavili izvori bliski operaciji traganja, prva crna kutija pronađena preksinoć poslata je u Kairo na analizu. "Robot je zaronio za drugom kutijom i ima je u svojoj korpi, mada se čeka na dozvolu egipatskih vlasti da bi bila izneta na površinu", naveo je taj izvor. Francuska mornarica saopštila je da je druga crna kutija ležala na dubini od oko 800 metara, mada je drugi izvor blizak operaciji naveo da je dubina bila veća od 1.000 metara.\nŠaker Kilada, koji predvodi ekipu egipatskih stručnjaka na mestu nesreće, izjavio je da će pronalazak druge crne kutije biti izuzetno koristan, ali da se ne može reći koliko će istraga trajati jer je analiziranje svih podataka veoma komplikovan proces. Egipatski i francuski istražitelji nadaju se da će otkriti šta je prouzrokovalo pad aviona u more, ubrzo po uzletanju za Pariz, sa aerodroma u egipatskom odmaralištu Šarm el-Šeiku. Među žrtvama su bila 134 francuska državljana. Crne kutije na putničkim avionima snimaju kompletne tehničke podatke o letu i razgovor pilota, i najčešće su jedini deo letelice koji posle pada ostaje neoštećen.\nPosle ostavke novinara Džeka Kelija zbog izveštavanja iz Jugoslavije 1999. godine\nŠirom sveta protesti protiv zabrane marama u školama\nNajkrvaviji napad u Bagdadu od hapšenja Sadama Huseina\nSirija odbacila Pauelov poziv da sledi Libiju\nNovo zaoštravanje odnosa između Pekinga i Tajpeja\nOlakšica za Palestince u pojasu Gaze


Nenad Peruničić – Handball 4 all\nZapoceo je svoju karijeru u RK Jugović, a svoj prvi profesionalni ugovor potpisao je sa RK “Crvena Zvezda” Beograd. 1993-e prelazi u francuski PSZ, a godinu dana kasnije u spanski “Irun” iz Bidasoe sa kojim 1995-e osvaja Ligu Sampiona. Sa istom ekipom osvaja 1996 Kup Kralja u Spaniji a 1997 Kup Pobednika Kupova.\nIz Spanije put ga vodi u nemacki THW Kil sa kojim osvaja tri titule u prvenstvu Nemacke 1998, 1999 i 2000-te i Kup EHF-a 1998-e. 2000-te sa svojim klubom igra finale Lige Sampiona ali biva porazen u finalu od Barselone.\nNaredne godine prelazi u Magdeburg sa kojim 2002-e osvaja Ligu Sampiona.\nU 2004-toj, igra devet meseci za SG Wallau pa tri meseca u Al-Ahli klubu iz Katra. Odigrao je sezonu u Madjarskoj za Pick Szeged sa kojim je osvojio Kup.\nU sezoni 2006-07 kao 36-godisnjak ponovo dolazi u Spaniju i igra za Barselonu, sa kojom osvoja Kup Kralja. U 2007, prelazi u Algeciras, da bi karijeru zavrsio u Buducnosti iz Podgorice.\nNastupio je 141 put za reprezentaciju Jugoslavije i Srbije i Crne Gore sa kojima je osvojio bronzanu medalju na EP u Spaniji 1996-te i bronzanu medalju na SP u Egiptu 1999-te kao i 4-to mesto na Olimpijskim igrama u Sidneju.\nPosle igracke karijere vratio se u “Crvenu Zvezdu” gde obavlja duznost trenera a bio je i direktor kluba.\nOctober 04, 2015 by handball4all 0 comments


FK KRUPA: Očekivana odluka Saveza, kujemo plan za Premijer ligu BiH - Opcija\nFK KRUPA: Očekivana odluka Saveza, kujemo plan za Premijer ligu BiH\n09-05-2020 Fudbal, Sport\nU Fudbalskom klubu Krupa, pomalo žale što osvajanje šampionske titule u Republici Srpskoj neće proslaviti na terenu, ali u potpunosti podržavaju odluku krovne kuće fudbala Srpske da okonča sva takmičenja pod svojom ingerencijom.\n“Zdravlje je najvažnije”, poručuje Mladen Ilić, prvi operativac Krupe, ekipe koja je do odlaska na prinudnu pauzu, bila lider prvoligaškog karavana sa 11 bodova viška u odnosu na drugoplasirani tim prijedorskog Rudara.\n“Mislim da je jedina realna opcija bila prekid svih takmičenja u okviru Fudbalskog saveza Republike Srpske. Vremena su takva da postoje neke stvari koje su iznad sporta. To je odluka koju smo u FK Krupa, manje više, očekivali. Na neki način mi je drago, jer sada znamo na čemu smo, ali sa druge strane, pomalo mi je i žao. Ne bih volio da se time umanji naš ekspresan povrataka u Premijer ligu BiH, koji je, nakon pobjede u prvom kolu proljećenog dijela sezone protiv Rudara, bio pomalo i očekivan”, kaže Mladen Ilić, direktor FK Krupa.\nFudbaleri Krupe tako bi od naredne sezone trebali da šparataju premijerligaškim stadionima, a iz ovog kluba poručuju da sada čekaju nove odluke Fudbalskog saveza BiH , kako bi planove koje imaju sproveli u djelo. Klupski budžet i infastruktura, prvi su na listi, kaže Ilić.\n“Vjerujem da ćemo u što skorijem vremenu imati više informacija iz FS BiH. Mi ćemo pokušati da kreiramo budžet, a to, u ovim teškim vremenima, neće biti nimalo jednostavno. Očekujem promjene na fudbalskom tržištu, pogotovo oko cijene igrača. Imamo još nekoliko upitnika, pogotovo vezanih za naš teren sa vještačkom podlogom i izgradnjom refelektora. Mi smo krenuli sa njihovom izgradnjom, ali očekujem da će FS BiH pokazati određenu dozu razumjevanja za rokove koje su postavili za završetak radova”, kaže Ilić.\nU Krupi, ne kriju, da su zbog novonastale situacije, morali da stegnu kaiš, pa su uz dogovor sa igračima i stručnim štabom, već urađene korekcije mjesečnih primanja, a dan povratka trenažnim aktivnostima svih prvotimaca, diktiraće kažu, dalje odluke oko sistema takmičenja za narednu sezonu.


Osnovna dihotomija savremene privrede Masovna vs Ekonomija znanja - Seminarski Diplomski Radovi\nDatum i vreme: 26-09-2021, 02:32 AM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Ekonomija i Ekonomika / Osnovna dihotomija savremene privrede Masovna vs Ekonomija znanja\nOsnovna dihotomija savremene privrede Masovna vs Ekonomija znanja\nSve sisteme je moguće grubo podeliti na tri velike grupe i to na: prirodne, tehničke i organizacione sisteme. Veliki organizacioni sistem, po navedenoj podeli sistema, svakako je privreda, odnosno privredni sistem.\nPrivreda je osnovna društvena delatnost u užem smislu koja obuhvata proizvodnju i raspodelu proizvoda. U širem smislu privreda obuhvata sve vrste delatnosti i usluga koje omogućavaju ispunjenje svih čovekovih potreba. Treba razlikovati pojam nacionalna privreda koji se odnosi na delatnosti u okviru jedne države i svetska privreda koji se odnosi na globalnu delatnost u kojoj svaka zemlja daje svoj doprinos.\nPrivredni sistem je sistem odnosa, koji određuju položaj i funkcije različitih subjekata u privrednom životu. Privredni sistem je mehanizam koji povezuje prirodne resurse, radnu snagu, tehnologiju i neophodne preduzetničke i menadžerske sposobnosti. Iako privredni sistem jedne zemlje predstavlja rezultat političke odluke, on je takođe, i to u još većoj meri, rezultat istorijskog iskustva koje vremenom prerasta u nacionalnu kulturu.\nPrivreda se posmatra kao složeni sistem sastavljen od više podsistema (delova) između kojih vladaju tehnoekonomske i socijalno-ekonomske veze. Opšta definicija privrednog sistema obuhvata temeljne elemente ekonomskog procesa u okviru određenog načina proizvodnje i odnosa među tim elementima koji su karakteristični za oblike, institucije i način organizacije, te funkcionisanje jedne privrede. Privredni sistem je sastavljen od četiri, međusobno, povezane komponente: sistem donošenja odluka, informacioni sistem, sistem motivacija i koordinacioni mehanizam. Postoji šire i uže određenje privrednog sistema.\nPrema širem određenju privredni sistem obuhvata celinu odnosa između ljudi i subjekata privrede u sferi: materijalne proizvodnje, raspodele, razmene i potrošnje u određenoj zemlji, vremenskom periodu i fazi društveno-ekonomskog razvoja.\n1 Osnovna dihotomija savremene privrede Masovna vs Ekonomija znanja\t4\n1.1 Masovna ekonomija\t4\n1.2 Ekonomija znanja\t5\n2 Masovna vs ekonomija znanja\t6\nOsnovna sredstva Maja 0 1,406 27-07-2012 02:35 PM\nFiskalna ekonomija VS1 0 2,292 18-02-2012 01:10 PM


Novak i Jelena Đoković na Kopaoniku otvorili sedmu Drugarijadu - Kopaonik ONLINE\nViše od 130 mališana iz manje razvijenih sredina, uzrasta od sedam do deset godina, provešće šest dana na Kopaoniku u okviru kampa prijateljstva Drugarijada, koji su svečano otvorili Jelena i Novak Đoković.\n“Deca nas uvek podsete šta je sreća i koliko je malo potrebno za iskren osmeh. Igra i druženje su najlepše uspomene iz detinjstva, a tim fondacije se svakodnevno trudi da takva sećanja ima svako dete u Srbiji. Nasmejana lica ovih mališana su najbolji pokazatelj da to što radimo, radimo kako treba i motivacija za nas da nastavimo dalje“, rekao je najbolji teniser sveta Novak Đoković.\n“Moto našeg kampa je Prijateljstvo bez granica, a održavanje sedmog po redu je dokaz da smo u toj misiji uspeli. Srećni smo zbog činjenice da je Drugarijada postala tradicija i da će nova generacija mališana poneti lepe uspomene sa Kopaonika koje će ih celog života podsećati na vrednosti prijateljstva i važnost poštovanja drugih. Naša fondacija već 12 godina predano radi na tome da za svako dete stvori jednake šanse, a upravo su igra i druženje jedan od preduslova za srećno detinjstvo koje je važno za formiranje ličnosti u kasnijim fazama“, istakla je globalna direktorka fondacije Jelena Đoković.\nFoto: Jelena Ivanović, Jovana Rakezić i Tijana Ksenija Miljković\nTagoviBrzeće Drugarijada Hotel Junior Kopaonik


Novi paket pomoći za turizam: Subvencije za deo premije, naše agencije mogu da nastave s radom - Biznis Telegraf.rs\n04/11/20 | 13:23\nNovi paket pomoći za turizam: Subvencije za deo premije, naše agencije mogu da nastave s radom\nMinistarka trgovine, turizma i telekomunikacija, Tatjana Matić, rekla je i da "nije tačno da je na hiljade ljudi iz sektora turizma ostalo bez posla, ali da je i ovaj podatak dovoljno zabrinjavajuć"\n- Država će pomoći sektoru turizma i kroz subvencionisanje dela premije osiguranja, budući da je u ovom momentu neophodno da imaju polise osiguranja da bi dobile licencu za rad - najavila je danas ministarka trgovine, turizma i telekomunikacija, Tatjana Matić.\nMinistarka je rekla da je taj novi paket pomoći dogovoren na sastanku sa predstavnicima udruženja turističkih agencija. Predložena mera odnosi se na subvencionisanje dela premije osiguranja, kako bi se organizatorima putovanja pomoglo u postupku izdavanja novih polisa osiguranja čija je cena, usled pojačanog rizika, značajno viša u odnosu na period pre pandemije.\nMatićeva ističe da Vlada Srbije, odnosno resorno ministarstvo, u okvirima svojih nadležnosti i mogućnosti, ulaže maksimalne napore kako bi se pružila podrška turističkom sektoru koji je najviše pogođen tokom pandemije.\n- Na sastanku smo se složili oko novog predloga paketa pomoći koji će ići ka turističkim agencijama i taj predlog je usaglašen i sa Ministarstvom finansija - navela je ona, i dalje dodala: "Praktično će država još jednom dati posebnu pomoć sektoru turizma, odnosno turističkim agencijama, kroz subvencionisanje polise osiguranja koja im je neophodna da bi dobile licencu za rad, što je bio jedan od najvećih problema".\nDodaje da će se na taj način rešiti prepreka koja im je predstavljala i najveći izazov, te da će sada agencije moći da nastave sa radom. One će platiti premiju osiguranja osiguravajućim kućama i dobiće za to refundaciju dela sredstava od resornog ministarstva.\n- Imali smo u vidu da je to posebno važno za one koju su najugroženiji. To su manje agencije koje postoje godinama kao porodični biznisi, a koje su imale najveći problem da plate polise osiguranja koje su za njih bile visoke - kaže ministarka i ističe da je pandemija najviše pogodila sektor turizma, kako u Srbiji, tako i na globalom nivou i da su gubici u turizmu ogromni, te da oni sa sektorom hotelijerstva, ugostiteljstva i organizacije događaja - iznose oko milijardu evra.\nTatjana Matić kaže i da je u prethodnom periodu ključno bilo donošenje Uredbe o ponudi zamenskog putovanja i da bi bez nje turističke agencije praktično bankrotirale. Navodi i da podaci iz Centralnog registra obaveznog socijalnog osiguranja pokazuju da je pre početka pandemije u Srbiji bilo ukupno 4.525 turističkih radnika, a zaključno sa jučerašnjim danom ih je 3.660.\nIstiče da se, imajući u vidu taj podatak, ne može govoriti o tome da je hiljade radnika ostalo bez posla kako se spominje u javnosti. "To nije tačno, ali i ovoliko koliko ih je ostalo bez posla je dovoljno zabrinjavajuće i učinićemo sve da se sektoru turizma pomogne da preživi ovako tešku situaciju", rekla je ona.\nNa sastanku koji je juče održan prisustvovali su, pored predstavnika Ministarstva trgovine, turizma i telekomunikacija, predstavnici Privredne komore Srbije i predstavnici udruženja turističkih agencija YUTA, URA, UTAS i ANTAS.


Odzaci 15\t℃\nNaslovna/SPORT/Zvezdina generacija koja će imati reč u prvom timu\nJoš od pionirskih dana, generaciji dečaka rođenih 2003. godine dodeljen je epitet jedne od najtalentovanijih u radionici iza juga Marakane u prethodnim godinama, a osvajanjem titule Omladinske lige Srbije sa 103 gola u mreži rivala, juniori crveno-belih su visoke projekcije opravdali novim u nizu uspeha.\nPažljivo selektirana generacija za čiji je fudbalski razvoj zadužen stručni štab na čelu sa Markom Neđićem, samo godinu dana posle osvojene kadetske krune na državni tron se popela i u juniorskoj konkurenciji, protiv godinu dana starijih rivala, a uspeh je ukasio trocifren broj pogodaka, što je jedino pošlo od ruke još generaciji 2000. koja je u sezoni 2017/18. brojala do 106 i to u prvenstvu sa 16 klubova (u aktuelnoj sezoni u prvenstvu učestvuje 20 klubova).\n“Četvrtu godinu radim sa ovim dečacima i isto toliko titula smo osvojili, iako nikada rezultat nismo stavljali u prvi plan. Ipak, uvek sam bio pobornik ideje da se kroz fudbalski razvoj može stići do pozitivnog rezultata, ukoliko igrate napadački. Uspostavili smo sistem u koji smo verovali i kog smo se držali i sada ubiramo plodove rada i tek ćemo, jer je ovo definitivno generacija koja će, nadam se, imati svoju reč u prvom timu Crvene zvezde, kada za to dođe vreme. Titule se podrazumevaju u Zvezdi, ali ova je najslađa… Nije mnogo ljudi verovalo u nas, ali nismo se predavali”, rekao je Neđić.\nProšle jeseni je Nikola Stanković prekomandovan u Grafičar, a istim putem su zimus krenuli Andrej Đurić, Stefan Despotovski, Uroš Lazić i Marko Lazeti. Povrede Uroša Brankovića, Marka Borovića, Matije Gočobije dodatno su skratili spisak raspoloživih snaga, ali se to nije odrazilo na rezultate crveno-bele biserekoji će u preostala dva kola pokušati da dodatno poprave statistiku protiv IMT-a i lučanske Mladosti.\n“Od kada sam preuzeo ovu generaciju u pionirima, na svakom meču smo igrali napadački fudbal i uvek je ideja bila da postignemo gol više. I rezultat svega toga je bio takav da smo u svakoj ligi koju smo igrali postigli više od 100 golova. Volim igrače sa idejom, a moja ekipa je puna takvih momaka. I na međunarodnoj sceni smo uvek igrali našu igru, iako smo se često sastajali sa velikim evropskim imenima. Nismo odustajali od filozofije toga da pravimo taktiku za nas, a ne za protivnika. Ponosan sam na moje igrače, svaku ideju koju sam im predstavio su uspeli da sprovedu u delo. Mislim da smo u svakom trenutku predstavljali Crvenu zvezdu na pravi način. Žao mi je što se nije odigrala Liga šampiona za omladince ove sezone, siguran sam da bi tek tu prijatno iznenadili sve ljubitelje fudbala, ali šta je tu je”, izjavio je učitelj crveno-bele generacije 2003.\nNeđićevi izabranici sada pred sobom imaju novi zadatak, a to je da nadmaše brojku od 106 postignutih golova koju je postavila generacija dečaka rođenih 1999. i 2000. godine. Tu ekipu su činili braća Ilić, Nikolić, Joveljić, Gavrić i Eraković, nakon čega ih čeka iskorak u seniorski fudbal i novo u nizu dokazivanja.\nDnevni horoskop – Škorpija nije spremna ni na kakvu saradnju, Devica je u potrazi za pravom ljubavlju\nZvicer lociran u Južnoj Americi\nAFRIKA: Više nego ubedljiva pobeda Smouhe\npre 33 minute\nPovratak na pomolu: Aleksandar Džikić najbliži klupi Budućnosti\nLiga šampiona: Zvezda dobila podgrupu pred sutrašnji žreb – moglo je bolje\nPOLUVREME: Mađarska – Portugalija 0:0, Ronaldov neverovatan promašaj


Srećna nova godina, ne ponovila se stara - Aviatica\nDatum / Date: 01.01.2021.\nČestitke za novu godinu ovoga puta su promenjene. Pre standardnih želja za zdravlje, uspeh i sreću, svi stavljaju izraz „ne ponovilo se“. To je zbog toga što je prošla 2020. godina zaista bila najužasnija u novijoj istoriji sveta. Kada je u pitanju avio saobraćaj ona je bila još strašnija.\nPandemija koronavirusa Covid-19 izazvala je jednu od najvećih ekonomskih kriza u poslednjih sto godina, a u oblasti turizma i avio saobraćaja ova kriza je najveća u istoriji. Promet je povremeno padao i na samo nekoliko procenata od uobičajenog. Za avio saobraćaj kažu da se vratio na nivo pedesetih godina prošlog veka. Avioni i aerodromi su prazni, kompanije su na ivici ambisa, a nažalost, neke su se i survale i otišle u istoriju.\nUgašeno preko 40 aviokompanija\nBritanski Flybe je zvanično bio prva veća i poznatija aviokompanija koja je ugašena, a za šta je okrivljen koronavirus. Početkom marta, ova je kompanija proglasila bankrot i prekid operacija, ali ne bi bilo fer da za to u potpunosti okrivimo koronu. Kao i kod svih ostalih ugašenih kompanija razlozi su bili u nagomilanim gubicima koji su se nekako peglali zahvaljujući tekućim prihodima. Kada su ovi prihodi zbog restriktivnih mera usled pandemije stali, dugovi nisu mogli dalje da budu servisirani i to je dovelo do kraja.\nNajbolji primer je turska aviokompanija Atlasglobal, koja je prestala sa radom nekoliko meseci pre korona-krize (u decembru 2019), da bi u februaru ponovo pokušala da leti, ali je ubrzo ipak morala da prizemlji avione, najverovatnije trajno.\nU prošloj 2020. godini preko 40 aviokompanija je prestalo sa radom, a neke od njih su nastavile iako su proglasile stečajni postupak (bankrot) i zaštitu od poverilaca, kao što Alitalia to radi već više godina. Ove godine u sličnoj situaciji se našla i zvanično najstarija aviokompanija na svetu – kolumbijska Avianca koja je pred njujorškim sudom dobila zaštitu od poverilaca, a potom je, zbog bankrota, uagsila svoju peruansku podružnicu.\nJoš od aprila traje agonija norveške kompanije Norwegian. Prvo su pojedine zavisne kompanije Norwegiana registrovane u Danskoj i Švedskoj proglasile bankrot, da bi potom krenula borba za preživljavanje matične kompanije. Kada je norveška vlada odbila da Norwegianu odobri finansijsku pomoć, zatražena je sudska zaštita od poverilaca. Kompanija je nastavila da leti, ali sa šest od 140 aviona i na samo nekoliko linija u domaćem saobraćaju.\nU prvim mesecima pandemije ugašena je i kompanija Air Italy, bivša Meridiana, koju je kupio Qatar Airways i od nje pokušao da luksuznim rebrendiranjem i novim avionima napravi uspešnu priču. Nažalost, sve je završeno pre nego je i počelo, a korona je i ovde stavila pečat na rešenje o bankrotu.\nProbleme je imala i kompanija South African Airways, ali se ona već decenijama nalazi u stuporu tamošnje vlade, pa nikome nije sasvim jasno šta se tu dešava – živa je ili nije, preživeće ili neće. Bankrot je proglašen, kompanija je i dalje u funkciji, ali dokle će niko to ne bi mogao da kaže.\nNa samom kraju ove tužne liste našao se naš bratski Montenegro Airlines. Ova je kompanija prestala sa radom 26. decembra po odluci Vlade Crne Gore da je ugasi i da osnuje novu aviokompaniju koja će se zvati „2 Montenegro“.\nU prošloj godini ugašeni su i Germanwings, Level Austria, Lauda, nemačka podružnica SunExpress-a, Air Asia Japan, Cathay Dragon. No spisak će se tek nastaviti i u ovoj novoj godini.\nServisne vesti najčitanije\nOve godine, uprkos drastičnom padu ekonomskih aktivnosti u avio saobraćaju i turizmu i manjku vesti, posebno lepih i razvojnih, posete sajtu i čitanost su značajno povećani. Najčitanije su bile vesti koje su servisne i donose informacije o zatvaranjima granica, aerodroma, uvođenju ili popuštanju restriktivnih mera. Čitanost je obarala rekorde, a njihova priprema, pisanje i praćenje bili su izuzetno teški. Sumanute odluke u sklopu upravljanja krizom u slučaju pandemije nisu samo srpska specijalnost već su mnoge druge države pravile brojne propuste i greške.\nMeđunarodne organizacije i aviokompanija apeluju već dosta dugo da se nešto pod hitno preduzme. Traži se da se popusti sa primenom slot pravila, uvođenje obaveznog testiranja pred let, ukidanje karantina. Države i zakonodavci sporo reaguju, tako da avio industrija i dalje ima poteškoće, a saobraćaj se veoma sporo oporavlja.\nRazvod Air Serbije i Etihada?\nKorona-kriza pokazala je sve slabosti i našeg nacionalnog avio prevoznika Air Serbije. Situacija se posebno zakuvala kada je Fiskalni savet dao mišljenje da je Air Serbia u minusu oko 200 miliona evra, što je znatno više od njene vrednosti i što bi značilo da je zrela za bankrot. Međutim, Vlada Srbije je negirala da je neuspeh Air Serbije toliko veliki i pravdala je dugove korona-krizom, negirajući da ih je bilo i pre toga, iako je svima poznato, a piše i u finansijskim izveštajima, da je vlada svake godine uplaćivala milionske iznose čime je na papiru pravila pozitivan saldo. Ta pomoć je pravdana kao pokriće starih dugova Jat Airways-a, dok se ova nova pravda gubicima nastalim usled poremećaja rada zbog pandemije koronavirusa.\nPred sam kraj godine, javnost u Srbiji saznala je da je Vlada Srbije izvršila dokapitalizaciju svoje aviokompanije Air Serbia i sa 100 miliona evra kupila dodatnu emisiju akcija čime je povećala svoj vlasnički udeo sa 51 na 82 posto, čime je i vlasnički udeo Etihad Airways-a smanjen sa 49 na 18 posto.\nŠta se dešava sa odnosom Etihad-a i Air Serbije nikome nije jasno, ali je očigledno da je on na silaznoj putanji ili što bi u slučaju Etihada moglo da se kaže – na izlaznim vratima. Ova kompanija zaslužna je za najčitaniju vest ove godine na našem sajtu. Etihad Airways je od novembra počeo da obustavlja svoje poslovanje u Srbiji. Prethodno je suspendovana linija Abu Dabi – Beograd pod izgovorom koronavirusa, ali je već tada svima u ovom poslu bilo jasno da će Etihad da nas napusti skroz. Nakon što su zatvorene kancelarije na aerodromu, stigla je vest da se linija trajno gasi ali i da se zatvara predstavništvo ove kompanije u Beogradu kao i da prestaju sve komercijalne aktivnosti. Ovo poslednje je zapravo najvažnije, jer to znači da Etihad više nije prisutan na srpskom tržištu i da ne važe više komercijalni ugovori sa partnerskom (i sestrinskom) Air Serbijom.\nEtihad pakuje kofere / Foto: Etihad Airways\nKada su brojni ekonomski analitičari još pre nekoliko meseci tvrdili da sve dugove i minuse Air Serbije treba da pokriju kako Vlada Srbije tako i drugi vlasnik Etihad Airways, znalo se da je ovom braku došao kraj. Etihad Airways se, i bez Air Serbije, nalazi u veoma teškoj situaciji, jer ga je prethodno rukovodstvo sa Džejmsom Hoganom na čelu gotovo uništilo svojim poslovnim promašajima i investicijama u posrnule aviokompanije poput Air Berlina-a, Alitalije, Jet Airways-a i Air Serbije. Prve tri su bankrotirale – Air Berlin je ugašen, Jet Airways je živ ali ne leti, a Alitalia leti i čeka miracolo. Jasno je da od Etihada kao suvlasnika u Air Serbiju neće biti uplaćen ni evro. To se videlo i kad je u junu došla na naplatu prva rata kredita, koji je Etihad obezbedio po veoma nepovoljnim uslovima, a sada nije hteo da ga reprogramira iako je imao opravdanje za taj potez u vidu korona-krize. Vlada Srbije je tada rekla da neće ostaviti Air Serbiju na cedilu. I nije – izvršena je dokapitalizacija, udeo Etihada je sveden na simboličan, a Air Serbiji sada predstoji restruktuiranje, samo još ostaje da se vidi ko će taj proces voditi.\nŠta nas čeka u 2021?\nSa početkom primene vakcina možemo da se nadamo da će početi normalizacija i da će avio saobraćaj i turizam početi da se vraćaju u život. Biće veoma teško, jer potrebno je povratiti i poverenje putnika. Ceo sistem je totalno razbijen i biće potrebno dosta vremena, čak nekoliko godina, da se uspostavi novi.\nPromene su već vidljive na mnogim poljima. Planira se uvođenje novih zdravstvenih pasoša, gde će putnici morati da poseduju karton vakcinacije. Razbijena je prodajna mreža, pa se očekuje da će mnogi avio agenti i turističke agencije nestati, smanjiće se online prodaja zbog nesigurnosti i nedostatka pravne zaštite putnika, a sistem izdavanja aviokarata će biti sasvim drugačiji. Već se prelazi sa tradicionalnog BSP postpaid sistema naplate na novi prepaid sistem, pa će sada agencije moći da izdaju samo onoliko karata za koliko imaju novca na posebnom računu.\nU novoj godini možemo očekivati i da će se nastaviti sa gašenjem aviokompanija, jer će posledice tek sada početi da se osećaju. Uspostavljanje nove normalnosti u avio saobraćaju će ići sporo i biće bolno, ali i kobno za mnoge.\nBiće ovo godina velikih izazova kako za brojne koncesione ugovore za aerodrome, koji će morati da se preispitaju i promene, tako i za donosioce zakona koji će morati da pronađu nove načine da zaštite konkurenciju. Teško je zahtevati transparentno poslovanje i poštovanje pravila konkurencije kada imate borbu za život.\nKada na snagu stupi pravilo preživljavanja sva druga pravila fer pleja padaju u vodu.\nNećete verovati ali u 2020. se desila i jedna lepa i neverovatna vest u avio saobraćaju. Otvoren je novi berlinski aerodrom – Berlin Brandenburg Willy Brandt posle skoro deset godina zakašnjenja.\n20202021Air Serbiaavio saobraćajEtihadkorona-krizaMontenegro Airlinespandemija


Putin objasnio kad će Rusija upotrebiti nuklearno oružje - UGLJEVIK.INFO\nNaslovna Svijet Putin objasnio kad će Rusija upotrebiti nuklearno oružje\nMOSKVA – Rusija može da iskoristi nuklearno oružje samo kao odgovor na nuklearni napad ili u slučaju pretnje po njeno postojanje, izjavio je predsednik Rusije Vladimir Putin u intervjuu za televiziju NBC.\nJuče je predsjednik Rusije tokom obraćanja Federalnoj skupštini podsjetio na vojnu doktrinu Rusije.\n„Naša vojna doktrina podrazumijeva pravo korišćenja nuklearnog oružje samo kao odgovor na upotrebu nuklearnog ili nekog drugog oružja za masovno uništenje protiv nje i njenih saveznika, ili u slučaju agresije uz korišćenje konvencionalnog oružja, kada je u pitanje doveden opstanak države. U vezi s tim, smatram da sam dužan da kažem sljedeće: svaku primjenu nuklearnog oružja male, srednje bilo kakve druge snage protiv Rusije ili njenih saveznika smatraćemo nuklearnim napadom na našu zemlju. Odgovor će biti momentalan i sa svim posljedicama koje iz toga proističu“, rekao je Putin.\nPrevious article Vrijeme u regiji: U narednim danima toplije, temperature do 16 stepeni\nNext article DODIKOV TAJKUN RAŠID TUŽI RS: Tajni ugovor o izgradnji Termoelektrane „Ugljevik III“


SZO: Obustavljen postupak za hitno odobravanje Sputnjika V :: KORONAVIRUS\nSvjetska zdravstvena organizacija saopštila je danas da je postupak za hitno odobravanje za upotrebu ruske vakcine sputnjik V obustavljen, jer nedostaje određeni broj podataka i usaglašenost pravnih procedura.\nSkoro svakodnevno radimo sa Ministarstvom zdravstva Rusije na rješavanju preostalih pitanja koja treba da ispuni Ruski fond za direktna ulaganja - izjavila je pomoćnica generalnog direktora SZO za pristup ljekovima i zdravstvenim proizvodima Marijanđela Simao, prenosi Rojters.\nSimao je potvrdila da će SZO ponovo otvoriti slučaj, procijeniti dostavljene podatke i nastaviti inspekcije proizvodnih kapaciteta u Rusiji čak iako dosije bude “još nepotpun”.\nSvi podnesci koje imamo, obrađuju se na isti način - rekla je ona, ali nije precizirala rok kada bi mogao biti dovršen proces odobravanja ruske vakcine za ulazak na listu anti-kovid vakcina dozvoljenih za upotrebu.\nU petak u Crnu Goru stiže 40 hiljada doza Sputnjik V vakcina\nSZO i dalje procjenjuje da li da odobri Sputnjik V\nKoliko je puta Sergej Boljević obećao Crnoj Gori dolazak Sputnjik V vakcina?\nUzmite Sputnjik, preporučio Putin Erdoganu


Srpska vojska na sjeveru KiM? - mojKontakt portal - Radio Televizija Kontakt\nSrpska vojska na sjeveru KiM?\nOva ideja trebalo bi da posluži za uvođenje aneksa u Briselski sporazum, o čemu je prvi govorio predsjednik Tomislav Nikolić, prenosi izvor Novosti. U predstojećim pregovorima Beograda i Prištine ovo će biti glavno pitanje oko kog će se lomiti koplja.\nModel koji je primenjen u organizaciji policije na sjeveru bio bi preslikan na sistem pokrajinske bezbjednosti u kom bi funkcionisale „srpske jedinice“, što bi značilo postojanje egionalnog komandanta i sastav jedinice koji odgovara etničkoj strukturi sjevera, pišu Večernje Novosti.\nNa ovom području ne bi bilo drugih djelova kosovskih bezbjednosnih struktura, kako je već odlučeno Briselskim sporazumom, a djelovanje jedinice sa sjevera usaglašavalo bi se sa Zajednicom srpskih opština.\nOvaj model podsjeća na vojsku BiH sastavljenu od tri brigade – muslimanske, hrvatske i srpske, a ovo rješenje bi bilo dugoročno garant bezbjednosti sjevera, jer NATO strukture na KiM neće ostati neograničeno.\nNova oružana sila na Balkanu biće operativna do 2019. i imaće budžet od 65 miliona evra. Prema najavama Prištine imaće 5.000 pripadnika, dok će 3.000 vojnih obveznika činiti rezervni sastav.\nVučić: Samo ubjedljiva pobjeda garantuje Srbiji budućnost!\nNata opsovala u toku intervjua (VIDEO)


DPS Budva: U kom svojstvu je Jovanović prisustvovao sastanku ministarke sa članovima Odbora povjerenika? | Standard\nDPS Budva: U kom svojstvu je Jovanović prisustvovao sastanku ministarke sa članovima Odbora povjerenika?\nMinistarka javne uprave, digitalnog društva i medija Tamara Srzentić sastala se sa članovima Odbora povjerenika, u okviru delegacije koju su predvodili ni manje ni više nego Marko Carević i Nikola Jovanović, saopšteno je iz Opštinskog odbora DPS Budva.\nKako su kazali, zaista čudi da se ministarka, koja je zadužena za uvođenje reda u javnoj upravi, sastaje sa ljudima poput Nikole Jovanovića za kojeg je upravo ministarstvo na čijem je ona čelu, dalo nalog da se pod hitno otpusti, jer ne ispunjava zakonske uslove za radno mjesto načelnika u Opštini Budva koje kadar DF pokriva.\n“Takođe, treba napomenuti da je to Jovanovićevo radno mjesto izmislio Marko Carević jer u zakonu mjesto načelnik službe predsjednika Opštine ne postoji”, ocjenjuju iz DPS-a.\nIz te partije su saopštili da, od 2019. godine Jovanović nelegalno radi i prima platu od građana Budve, vedri i oblači pod zaštitom Carevića, dodajući da se “uz sve to protiv njega se, kao člana organizovane kriminalne grupe, vodi krivični postupak pred Specijalnim vijećem zbog krivičnog djela pranja novca”.\n“Da se slični pronalaze jasno vidimo na primjeru Carevića i Jovanovića koji je zajednički imenitelj kršenje svih mogućih propisa. Ali nijesmo očekivali da će se u to kolo uhvatiti ministarka Srzentić koja je na početku svog mandata davala velika obećanja o uspostavljanju reda u javnoj upravi”, navode u saopštenju.\nIz DPS-a pozivaju ministarku Srzentić da kaže u kom svojstvu je Jovanović prisustvovao sastanku.\n“Takođe, apelujemo da ovo malo vremena koje joj je ostalo u tehničkom mandatu utroši na poštovanje i sprovođenje zakona, a ne na sastančenje sa ljudima koji predstavljaju sinonim za destrukciju”, zaključuje se u saopštenju.


Dragan Jovanović sprema ponudu koja se (ne) odbija! -\nStanje na političkoj pijaci u Topoli je nepromenjeno- i Dragan Jovanović iz Bolje Srbije, neprikosnoveni lider u Topoli poslednjih 16 godina i SNS, sa druge strane- tvrde da imaju većinu za formiranje opštinskog parlamenta.\nTako bi ukratko mogao da glasi izveštaj o trenutnom stanju stvari u varošici pod Oplencom posle održanih izbora, čija je dramaitičnost bacila u senku sve gradove i opštine u Srbiji.\nBolja Srbija je na izborima osvojila 16 mandata, jedan više od SNS. Za formiranje skupštinske većine potrebno je da ruku podigne 21 odbornik.\nSNS je potpisala koalicioni sporazum sa POKS koji ima jedno mesto, i SPS-JS koji imaju tri odbornička mesta.\nKO je politički Don Korleone u Topoli?\nGrupa građana “Novi ljudi za bolju Topolu-Mirko Jevtić “ sa šest mandata i trenutno u njihovim rukama je i nožii pogača što se tiče formiranja vlasti. Međutim, stvari je dodatno zakomplikovala činjenica da su ljuti protivnici i Bolje Srbije i SNS-tako da se ne zna u kom pravcu će se stvari odvijati.\nOštra retorika i pisanija (čak i Aleksandru Vučiću, predsedniku Srbije) govore u ovom trenutku, da Bolja Srbija i SNS neće u koaliciju. Mada nam iskustva govore da je u politici poslednjih decenija sve moguće po tonu pisma koje je lider grupe građana Mirko Jevtić, uputio Draganu Jovanoviću, teško da se Jovanović može nadati njihovoj podršci.\nMeđutim, ispod žita traju pregovori, dogovori, trgovina… Priča se da je cena odbornika “skočila” na vrtoglavih 15 hiljada evra! Od ostalih čaršijskih govorkanja mogu se čuti najraznovrsniji scenariji budućeg raspleta političke drame. Naime, Dragan Jovanović uspeo je da ubedi odbornika sa liste SPS i troje sa liste SNS-JS da ga podrže, ali i jednog odbornika iz Grupe građana!\nSa druge strane, SNS je sa liste odbornika Bolje Srbije “zavrbovao” nekoliko odbornika, tako da je sada ovaj nezvanični rezultat o rasporedu snaga 19 na prema 19, što unosi novu dozu neizvesnosti pred konstitutivnu sednicu Skupštine opštine.\nPonuda koja se (ne)odbija!\nUkoliko mu propadnu sve moguće kombinacije za formiranje većine Dragan Jovanović, kao stari politički vuk ponudiće grupi građana koja je osvojila šest mandata- svu vlast u opštini!\nPrva servis greška Jevtića ..\n-Tako će ih staviti u mat poziciju. Izleteli su se sa pismom koje je Mirko Jevtić uputio Jovanoviću. Dragan je donekle savladao sujetu po kojoj je poznat i što je posledica šesnaestogodišnje neprikosnovene vlasti i postao je pragmatičan. Ovom ponudom grupa građana imaće političku štetu i ukoliko odbiju i ukoliko prihvate nagodbu i po mom mišljenju ukoliko se to dogodi najverovatnije će se ići a uvođenje privremenih mera i nove izbore- kaže naš sagovornik.